Payudara Membengkak Selepas Bersalin: Bagaimana Mengatasinya?

Pembengkakan payudara kebiasaannya berlaku ketika 2 hingga 5 hari selepas bersalin. Ini kerana payudara anda mempunyai kandungan susu yang terlalu banyak. Ketika ini, payudara anda akan menjadi lebih besar, lebih hangat, lebih berat serta sakit ketika menyusukan bayi. Kadangkala, situasi ini membuatkan bayi sukar untuk menyusu. Namun begitu, anda tidak perlu risau kerana kondisi ini adalah normal dan boleh dirawat di rumah. Berikut merupakan beberapa cadangan untuk mengatasi payudara membengkak selepas bersalin.

Bagaimanakah meredakan pembengkakan payudara?

Jika anda menyusukan bayi anda dengan susu badan, ikuti langkah-langkah berikut untuk membuat proses menyusukan bayi lebih senang dan selesa:

Lembutkan payudara sebelum menyusukan bayi dengan menanggalkan baju dalam anda. Anda juga boleh membuat payudara anda lebih hangat dengan menuamkan ia dengan air panas selama beberapa minit atau mandi air panas sebelum menyusukan bayi. Namun begitu, payudara yang terlalu hangat juga akan menyukarkan aliran susu kepada payudara anda. Gunakan tangan atau pam untuk mengalirkan lebih banyak susu.

Susukan bayi anda dengan kerap. Ketika bayi anda tidak menyusu, pam keluar sedikit susu daripada payudara anda.

Urutkan payudara anda perlahan-lahan ketika sedang menyusukan anak. Ini akan membantu susu mengalir keluar dengan lebih mudah.

Jika payudara anda berasa tidak selesa selepas menyusukan anak, cuba keluarkan sedikit susu daripada payudara anda.

Tuamkan payudara anda dengan sesuatu yang sejuk untuk mengurangkan bengkak selepas menyusukan anak. Anda boleh menggunakan ais atau daun kubis.

Jika anda tidak menyusukan bayi dengan susu badan, ikuti langkah-langkah berikut untuk meredakan pembengkakan payudara:

Jika payudara anda berasa sangat sakit, pam keluar sedikit susu. Ini akan membuat anda berasa sedikit lega. Namun begitu, jangan pam keluar terlalu banyak susu sehingga kering.

Tuamkan payudara anda dengan sesuatu yang sejuk sekurang-kurangnya 15 minit dalam setiap jam. Lapikkan tuaman dengan kain untuk mengelakkan keradangan pada kulit.

Gunakan baju dalam yang sesuai. Pastikan baju dalam yang anda pakai selesa dan menyokong payudara anda.

Jika payudara anda masih membengkak selepas menggunakan tip-tip berikut, dapatkan bantuan pakar. Segera berjumpa doktor untuk mendapatkan khidmat nasihat dan rawatan,

Bagaimanakah mengelakkan pembengkakan payudara?

Tidak semua wanita akan mengalaminya. Sesetengah wanita mungkin akan perasan payudara mereka menjadi lebih besar namun tidak mendatangkan sebarang ketidakselesaan. Anda boleh mengurangkan risiko terjadinya pembengkakan payudara dengan mengikuti langkah-langkah berikut:

Susukan bayi anda dua jam selepas kelahiran bayi anda. Dapatkan bantuan doktor atau jururawat untuk melakukannya.

Susukan bayi anda apabila anda mengetahui bayi anda sedang lapar. Bayi anda akan menunjukkan tanda dia sedang lapar dengan memasukkan jari ke dalam mulut.

Susukan bayi anda sekerap yang boleh. Ini dapat memastikan susu tidak terkumpul di dalam payudara anda. Susukan bayi anda sekurang-kurangnya setiap dua hingga tiga jam sehari ketika dia masih belum mencecah usia sebulan.

Anda perlu membantu anak anda ketika mereka sedang cuba untuk menyusu. Halakan puting anda ke dalam mulut bayi anda bagi membantu memudahkan bayi anda menyusu.

Biarkan anak anda menghabiskan susu pada sebelah payudara anda terlebih dahulu sebelum beralih ke sebelah yang lain.

Penggunaan
nursing bra
 juga dapat membantu mengelakkan pembengkakan.

Pembengkakan payudara selepas bersalin kebiasaannya pulih dengan sendiri dan cepat buat kebanyakan wanita. Kondisi ini boleh kebah dalam masa 24 hingga 48 jam jika anda mengeluarkan susu setiap dua hingga 3 jam sehari. Jika tidak dirawat, pembengkakan payudara boleh melarat sehingga sepuluh hari lamanya.

Bagi mengatasi payudara membengkak selepas bersalin, anda perlu menyusukan bayi dengan susu badan. Jika tidak, anda mungkin memerlukan bantuan daripada pakar perubatan untuk melegakan tekanan yang dialami oleh payudara anda.

Hello Health Group
 tidak menyediakan nasihat perubatan, diagnosis, atau rawatan.


Senang Sakit Kepala Kalau Minum Kopi? Ini Senarai Makanan Yang Boleh Buat Pening Kepala

Tahukah anda apakah punca sakit kepala yang sebenar? Sebelum itu, p
ernahkah anda rasa pening atau sakit kepala setelah minum kopi atau makan makanan seperti keju, daging kambing dan coklat?

Sebelum makan rasa
okey
sahaja, tapi selepas makan, terus kepala rasa berdenyut-denyut!

Sebenarnya, ini bukanlah satu perkara yang asing. Ramai yang dapat mengaitkan makanan yang mereka ambil dengan sakit kepala yang dialami.

Ada sesetengah makanan yang boleh bertindak sebagai pemicu atau
trigger
 sakit kepala. Walau bagaimanapun, sejauh manakah kebenaran di sebalik kenyataan ini?

Adakah benar makanan atau minuman boleh menyebabkan seseorang itu sakit kepala? Jom ikuti penerangan kami dalam artikel di bawah.

Makanan punca sakit kepala?

Ada banyak jenis makanan yang boleh menjadi punca sakit kepala. Tetapi, perlu diingat bahawa makanan ini mungkin berbeza mengikut individu.

Ada orang yang akan
sakit kepala setelah makan daging kambing
. Ada juga yang mengelakkan aiskrim dan minuman berkafein kerana takut pening kepala.

Namun, apa sebenarnya dalang di sebalik sakit kepala yang anda alami? Adakah makanan tersebut, atau bahan-bahan yang terkandung di dalamnya?

Di dalam sesuatu makanan, terdapat pelbagai bahan kimia seperti nitrat, sulfit, tanin, gula, alkohol, kafein, gluten dan banyak lagi.

Semua bahan kimia ini boleh menyebabkan sakit kepala. Oleh sebab itu, sukar untuk menentukan apa sebenarnya yang menyebabkan anda jadi pening.

Selain makanan juga, ada banyak punca sakit kepala yang anda alami. Sebagai contoh, adakah anda
minum air dengan mencukupi?

Selain itu, bagaimana pula dengan ubat-ubatan yang anda ambil? Jika anda menukarnya dalam masa terdekat, perkara ini juga boleh menyebabkan anda diserang pening kepala.

Tetapi, jika anda percaya pening kepala yang anda alami adalah disebabkan oleh makanan atau minuman tertentu, mungkin ada juga kebenarannya.

Hampir 20% daripada mereka yang sering sakit kepala mengalami sensitiviti terhadap makanan.

Makanan dan minuman punca sakit kepala

Jika benar makanan yang diambil boleh
menyebabkan sakit kepala,
 anda boleh mengambil inisiatif untuk mencatat semua makanan dan minuman yang anda ambil selama 24 jam di dalam sebuah buku.

Amalan menyimpan ‘diari sakit kepala’ ini membolehkan anda untuk mengenal pasti makanan apa yang sering membuatkan anda rasa sakit.

Jika anda rasa pening kepala 20 minit hingga 2 jam selepas mengambil makanan tersebut, mungkin anda boleh elakkan daripada mengambilnya lagi pada masa hadapan.

Sebagai panduan, di bawah kami sertakan 5 makanan yang sering menjadi punca pening kepala:

1. Kopi dan coklat terukkan sakit kepala

Pernah tak anda rasa pening kepala jika
terlepas minum kopi
 pada waktu pagi?

Untuk pengetahuan anda, inilah simptom sarak (
withdrawal symptom
) yang menghantui peminum kopi apabila mereka meninggalkan minuman ini secara tiba-tiba!

Kopi dan coklat – kedua-duanya boleh menjadi penyebab sakit kepala. Mereka yang minum kopi dengan kerap boleh mengalami
kebergantungan kepada kafein.

Namun, apa yang peliknya, kafein dan coklat kedua-duanya boleh memberikan kelegaan kepada mereka yang sering pening kepala!

Menurut
American Migraine Association
, pengambilan kafein sebanyak 2 kali seminggu kadangkala efektif untuk melegakan pening kepala akut.

2. Elakkan makan keju

Orang kata, semakin berusia keju, semakin sedap! Tapi, tidak pula bagi mereka yang menderita sakit kepala. Makin berusia keju tersebut, makin kuatlah sakit kepala yang mereka alami!

Menurut laman sesawang Penn Medicine.org, keju yang mengalami proses penuaan seperti Swiss, Parmesan, Brie atau cheddar mempunyai tahap
tyramine
 yang tinggi.

Bahan kimia yang wujud secara semula jadi ini boleh menyebabkan salur darah mengecut lalu mengakibatkan sakit kepala.

3. Punca sakit kepala – Pengambilan daging

Sekali lagi,
 tyramine
 merupakan dalang di sebalik pening kepala yang dialami mereka yang gemar makan daging.

Selain itu, cuba
elakkan pengambilan daging proses
 seperti sosej, pepperoni, daging burger dan sebagainya.
Kadangkala, bahan pengawet yang terkandung dalam makanan tersebut boleh menyebabkan sakit kepala.

4. Kicap punca sakit kepala

Siapa sangka kicap boleh buatkan anda sakit kepala.

MSG atau
monosodium glutamate
 yang digunakan sebagai bahan aditif di dalam kicap sudah lama terbukti boleh membuatkan anda rasa kejang, alami cirit-birit dan menyebabkan sakit kepala.

Selain itu, kicap juga mempunyai
jumlah garam yang banyak
 dan boleh menyebabkan anda mengalami dehidrasi.

5.
Brain freeze
 disebabkan aiskrim

Aduh, sakitnya kepala selepas makan aiskrim! Sedap memang sedap, tapi kalau makan banyak sangat nanti boleh diserang
brain freeze
 pula!

Semua orang pasti pernah merasai sensasi yang tidak menyelesakan ini. Baru sahaja makan sesudu aiskrim, tiba-tiba terus sakit kepala disebabkan penangan
brain freeze
.

Tahukah anda,
brain freeze

sebenarnya satu bentuk sakit kepala?

Apabila anda makan sesuatu yang sejuk, sistem saraf akan ‘terkejut’ dan menyebabkan saluran darah dalam kepala untuk mengembang.

Reaksi inilah yang menyebabkan kepala anda jadi sakit. Nasib baiklah sensasinya hanya berkekalan selama beberapa minit.

Jadi, kesimpulannya, untuk mengelakkan sakit kepala anda berulang, sila
alert
 dengan makanan-makanan yang dinyatakan di atas dan tandakan pada buku harian anda jika ada mengalami sakit kepala.


Aldosteron (Ujian)

Definisi

Apa itu Aldosteron (Ujian)?

Ujian aldosteron, juga dikenali sebagai ujian Serum aldosteron, merupakan ujian yang dilakukan bagi menyukat jumlah aldosteron di dalam darah anda. Aldosteron adalah hormon yang dirembeskan dalam kelenjar adrenal, yang mana dijumpai pada bahagian atas buah pinggang anda dan bertanggungjawab dalam penghasilan beberapa hormon penting. Tanggungjawab aldosteron adalah memberi kesan kepada tekanan darah dan juga antara fungsinya yang lain untuk mengawal sodium (garam) dan potassium di dalam darah anda.

Terlalu banyak aldosteron boleh menjadi penyebab kepada tekanan darah tinggi dan paras potassium rendah, yang mana dipanggil hiperaldosteronisme, penyakit di mana badan anda menghasilkan terlalu banyak aldosteron. Hiperaldosteronisme primer boleh disebabkan oleh tumor adrenal (biasanya benigna, atau bukan kanser). Sebaliknya, hiperaldosteronisme sekunder boleh disebabkan oleh pelbagai keadaan. Ini termasuk:

Kegagalan jantung kongestif.

Sirosis.

Beberapa penyakit buah pinggang (contoh, sindrom nefrotik).

Potassium berlebihan.

Sodium rendah.

Toksemia ketika hamil.

Mengapakah Ujian Aldosteron dilakukan?

Terdapat beberapa sebab kenapa ujian aldosteron dilakukan:

Bagi menyukat jumlah aldosteron yang dirembeskan ke dalam badan oleh kelenjar adrenal.

Memeriksa tumor di dalam kelenjar adrenal.

Mencari punca tekanan darah tinggi atau paras potassium dalam darah rendah. Perkara ini dilakukan apabila kelenjar adrenal terlebih aktif atau tumbesaran adrenal yang abnormal disyaki.

Langkah Berjaga-jaga & Amaran

Apakah yang perlu saya tahu sebelum melakukan Ujian Aldosteron?

Doktor anda akan meminta anda untuk melakukan ujian ini dengann waktu yang tertentu dalam sehari. Waktu bagi ujian dilakukan sangat penting kerana paras aldosteron berbeza sepanjang hari. Hal ini telah terbukti yang paras aldosteron paling tinggi pada waktu pagi. Doktor anda juga akan meminta anda untuk:

Ubah kuantiti sodium yang anda makan (dipanggil diet sekatan sodium).

Elakkan senaman yang aktif.

Elakkan makan licorice.

Faktor ini boleh memberi kesan terhadap paras aldosteron. Tambahan pula, stress juga akan meningkatkan aldosteron secara sementara.

Selain itu, terdapat ubat-ubatan yang boleh memberi kesan terhadap aldosteron. Beritahu doktor anda mengenai kesemua ubat-ubat yang anda sedang ambil. Ini termasuk makanan tambahan serta ubat tanpa preskripsi. Doktor anda akan memberitahu anda jika anda perlu berhenti atau menukar mana-mana ubat sebelum melakukan ujian ini.

Proses

Bagaimanakah untuk bersedia bagi Ujian Aldosteron?

Dinasihatkan bahawa terdapat pelbagai perkara yang perlu disediakan sebelum melakukan ujian, termasuk:

Balut gegelang plastik disekeliling bahagian atas lengan anda bagi menghalang aliran darah. Ini membuatkan vena di bawah gegelang membesar, jadi lebih mudah untuk memasukkan jarum ke dalam vena.

Cuci tempat jarum dengan alkohol.

Masukkan jarum ke dalam vena. Lebih daripada satu jarum mungkin diperlukan.

Sambung tiub kepada jarum untuk mengisinya dengan darah.

Buang gegelang daripada lengan anda apabila kuantiti darah yang cukup telah dikumpul.

Letak pad kain kasa atau bebola kapas pada kawasan jarum setelah jarum dikeluarkan.

Tekan pada kawasan jarum dan kemudian letak balutan.

Apakah yang berlaku ketika ujian aldosteron?

Ketika ujian ini, anda akan menjalani:

Sampel darah diambil daripada vena pada lengan anda. Gegelang elastik dibalut pada sekeliling bahagian atas lengan anda. Oleh itu, ia akan berasa ketat dan tidak selesa. Anda tidak akan berasa apa-apa daripada jarum, atau anda mungkin akan berasa seperti disengat atau dicubit dengan cepat.

Apakah yang berlaku selepas ujian aldosteron?

Peluang tipis untuk mengalami masalah ketika sampel darah diambil daripada vena.

Pertama, anda akan mendapat lebam kecil pada kawasan jarum. Walau bagaimanapun, anda boleh mengurangkan peluang untuk lebam dengan menekan lebih lama pada kawasan jarum untuk beberapa minit.

Bagi kes yang jarang berlaku, vena boleh menjadi bengkak selepas sampel darah diambil. Masalah ini dipanggil flebitis. Anda harus guna demah suam beberapa kali sehari bagi merawat keadaan ini.

Selain itu, pendarahan berterusan boleh menjadi masalah pada sesetengah pesakit yang mengalami gangguan pendarahan. Ubat-ubat seperti aspirin, warfarin (Coumadin), dan ubat pencair darah yang lain, atau jika anda mengambil ubat pencair darah, beritahu doktor anda sebelum sampel darah diambil.

Jika anda mempunyai sebarang soalan mengenai ujian aldosteron, sila rujuk doktor anda untuk memahami arahan yang diberi dengan lebih baik.

Penjelasan keputusan

Apakah maksud keputusan ujian saya?

Bergantung kepada makmal di mana ujian aldosteron dilakukan, keputusan mungkin berbeza. Namun, ia dianggarkan 7-30 ng/dL atau 0.19-0.83 nmol/L.

Doktor anda akan meneliti maklumat yang dikumpul melalui ujian dan akan berjumpa anda pada tarikh lain bagi membincangkan keputusan ujian anda.

Sekiranya anda mengalami paras aldosteron yang tinggi, iaitu dipanggil hiperaldosteronisme, ini boleh meningkatkan sodium dalam darah dan mengurangkan potassium dalam darah. Hiperaldosteronisme boleh disebabkan oleh:

Stenosis arteri renal (arteri yang membekalkan darah kepada buah pinggang menjadi sempit).

Kegagalan jantung kongestif.

Kegagalan atau penyakit buah pinggang.

Sirosis(parut pada hati).

Toksemia kebuntingan.

Diet yang sangat rendah dengan garam.

Paras ALD yang rendah dipanggil hipoaldosteronisme. Simptom-simptom bagi keadaan ini termasuk:

Tekanan darah rendah.

Dihidrasi.

Paras sodium rendah.

Paras potassium rendah.

Hipoaldosteronisme boleh disebabkan oleh:

Ketidakcukupan adrenal.

Penyakit Addison, yang mana mengganggu penghasilan hormon adrenal.

Hipoaldosteronism hiporeninemik (paras aldosteron disebabkan oleh penyakit buah pinggang)

Diet yang sangat tinggi dengan garam (lebih daripada 2,300 mg/hari bagi yang berusia 50 tahun dan ke bawah; 1,500 bagi yang berusia lebih daripada 50 tahun)

Hiperplasia adrenal kongenital (gangguan kongenital yang mana bayi kekurangan enzim yang diperlukan bagi membuat kortisol, yang mana boleh mengganggu penghasilan aldosteron).

Sila berbincang dengan doktor anda sebarang soalan yang anda ada mengenai keputusan ujian.


Hapuskan Stigma Tak Berdarah Di Malam Pertama Tanda Tiada Dara! Ini Fakta Sebenar

“Saya baru berkahwin dan pertama kali melakukan hubungan seks. Tetapi, selepas berhubungan intim, tidak ada darah yang keluar. Saya tertanya-tanya berapa lama darah pecah dara keluar? Adakah perlu masa berhari-hari? Jika ya, proses pecah dara berapa hari? Harap dapat berikan nasihat yang bersesuaian.”

Bagi mereka yang baharu sahaja berkahwin, persoalan mengenai proses ‘pecah dara’ pasti menjadi topik hangat.

Ditambah pula dengan adegan dalam filem tempatan dan filem Bollywood, ramai yang sangka wanita yang
masih mempunyai dara pasti akan berdarah jika mereka melakukan seks buat pertama kali.

Walau bagaimanapun, tidak semua wanita mempunyai pengalaman yang sama. Malah, dari sudut perubatan juga, normal untuk seorang wanita tidak mengalami sebarang pendarahan ketika
melakukan hubungan seks buat pertama kali.

Jadi, tidak berdarah pada malam pertama bukanlah bermaksud sudah tidak ada dara! Tolong buang jauh-jauh persepsi negatif ini. Selalunya, wanita akan alami pendarahan jika selaput dara mereka terkoyak atau meregang.

Namun, persoalan mengenai ‘berapa lama darah pecah dara keluar’ atau ‘pecah dara berapa hari’ pasti masih bermain-main dalam fikiran kaum Hawa. Manakan tidak, kedua-dua persoalan ini merupakan antara soalan yang banyak dicari di Google!

Untuk menjawab persoalan anda, mari ikuti penjelasan kami dalam artikel di bawah.

Untuk mendapatkan lebih banyak info tentang Kesihatan Wanita, sila dapatkannya
di sini.

Dara dan pendarahan selepas seks

Normal untuk wanita
 mengalami pendarahan
selepas melakukan hubungan seks buat pertama kali. Jika anda bertanya, berapa lama darah pecah dara keluar, jawapannya mungkin berbeza mengikut individu.

Seperti yang dijelaskan sebelum ini, ada juga wanita yang tidak akan mengalami pendarahan walaupun selepas
melakukan seks buat kali pertama.

Darah yang keluar selalunya berwarna merah pekat dan ia disebabkan oleh selaput dara yang terkoyak. Malah, pendarahan juga boleh berlaku disebabkan perkara lain:

Berapa lama darah pecah dara keluar?

Jika pendarahan berterusan, darah tersebut akan bertukar menjadi merah gelap dan kemudiannya berhenti dalam masa beberapa hari. Oleh sebab itu, berapa lama darah pecah dara keluar? Anda mungkin perlukan masa dalam 2-3 hari untuk sembuh sepenuhnya.

Darah yang terhasil juga
lebih nipis daripada darah haid
. Faraj yang terluka akan sembuh dalam masa beberapa hari disebabkan peredaran darah yang ekstensif pada kawasan kelamin.

Dara merupakan satu isu yang sensitif dan peribadi untuk wanita. Sukar untuk bercakap mengenainya dengan ahli keluarga atau sahabat rapat. Wanita juga akan menjadi tertekan jika mereka tidak mengalami pendarahan ketika pertama kali
melakukan seks.

Bawa bertenang dan jangan risau! Normal jika wanita tidak mengalami sebarang pendarahan selepas pertama kali melakukan hubungan seks. Malah, faraj berdarah juga bukanlah tanda wanita mempunyai dara ataupun tidak.

Kadangkala, kawasan dalam vagina boleh terluka
disebabkan seks yang kasar
. Bukan itu sahaja, pendarahan faraj yang abnormal juga
boleh berlaku disebabkan penyakit!

Bolehkah kita tentukan sama ada seseorang itu masih dara atau tidak?

Jawapannya ialah tidak. Tidak ada sesiapapun yang boleh tentukan sama ada wanita masih dara atau tidak hanya berdasarkan
hubungan seks
.

Menurut
Health Navigator New Zealand
, hampir separuh wanita akan mengalami pendarahan ketika melakukan seks buat pertama kali. Separuh lagi tidak akan mengalami sebarang pendarahan. Kedua-duanya adalah normal.

Malah, ada wanita yang mempunyai selaput dara yang lebih kenyal daripada biasa! Selaput dara jenis ini lebih sukar untuk terkoyak atau terluka. Ada juga yang alami selaput dara yang lebih nipis dan mudah koyak.

Selain itu, wanita juga boleh mengalami pendarahan
disebabkan faraj yang kering
, tidak cukup terangsang semasa melakukan hubungan seks ataupun seks yang terlalu kasar.
Jangkitan dan inflamasi
 juga boleh menyebabkan kawasan intim wanita berdarah!

Jadi, jangan risau mengenai persoalan ‘berapa lama darah pecah dara keluar’. Setiap wanita berbeza, begitu jugalah dengan bentuk dan rupa dara masing-masing!

7 fakta menarik mengenai selaput dara

Bukan lelaki sahaja, kadangkala wanita juga tidak kenal selaput dara masing-masing! Sebab itulah banyak salah faham mengenai dara yang menghantui masyarakat kita.

Baca juga:

Jadi, kami sediakan 7 fakta menarik mengenai selaput dara yang mungkin ramai tidak tahu.

Selaput dara tidak akan ‘menutup’ bukaan vagina. Semua wanita mempunyai lubang
pada vagina
 masing-masing.

Apabila melakukan seks buat kali pertama, selaput dara tidak akan ‘pecah’ atau ‘ditebuk’. Ia akan meregang, dan regangan inilah yang menyebabkan luka.

Tidak ada sesiapa yang boleh ‘merasai’ dara wanita dan mengetahui sama ada seseorang telah melakukan hubungan seks atau tidak sebelumnya.

Saiz bukaan selaput dara tidak sama bagi setiap wanita. Ada wanita yang mempunyai bukaan yang sangat kecil dan akan menyebabkan
kesakitan setiap kali melakukan hubungan seks
. Jika ini berlaku, jumpa doktor secepat mungkin.

Memakai tampon, menaiki basikal dan melakukan gimnastik tidak akan menyebabkan selaput dara pecah.

Namun, jika anda terjatuh dengan kaki yang terbuka, tisu pada sekitar faraj mungkin akan terluka.

Masturbasi
 mungkin akan membuatkan selaput dara terluka.

Bagi wanita di luar sana, jangan biarkan persoalan ‘berapa lama darah pecah dara keluar’ menghantui anda. Selepas membaca artikel ini, kami berharap agar wanita lebih cakna mengenai selaput dara masing-masing!


5 Punca Makanan Basi Dengan Lebih Cepat, No. 3 Itu Selalu Orang Kita Buat!

Bayangkan jika anda sudah menyimpan makanan dan bercadang untuk makan kelak namun apa yang berlaku adalah makanan basi.
Ini sudah pasti akan mengecewakan
.

Kemudian, perkara ini mungkin akan membawa kepada soalan seperti “adakah cara menyimpan itu ternyata salah?” atau “adakah tempoh menyimpan itu terlalu lama?”.

Justeru itu, kita semua perlu tahu cara menyimpan makanan agar tidak basi yang betul!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Kenapa makanan atau minuman boleh basi?

Hakikatnya, tidak semua orang berpeluang untuk
makan dan minum tepat pada waktunya
 angkara faktor bekerja, belajar dan sebagainya. Jadi, ia mungkin perlu untuk disimpan.

Apa yang menjadi kebimbangan adalah cara dan tempoh menyimpan yang kurang tepat akan jadi punca makanan basi. Kesannya, anda tidak boleh lagi untuk mengambilnya.

Punca makanan basi
adalah akibat pertumbuhan mikroorganisme
 seperti ragi, kulat dan bakteria yang akan membiak dan mengubah warna, tesktur, bau serta rasa sajian.

Setiap jenis makanan dan minuman mempunyai daya tahan yang berbeza bergantung kepada jenisnya juga. Ada yang boleh tahan lama atau cepat basi dan perlu dimakan dengan segera.

Dalam kes yang tertentu, wujud antara lain faktor yang akan jadi punca makanan basi lebih cepat!

Apa faktor sajian basi dengan lebih cepat?

Seperti mana yang kami telah nyatakan di atas, ada faktor makanan basi dengan lebih cepat yang lain:

#1. Cara menyimpan yang ternyata salah

Punca utama makanan basi dengan lebih cepat adalah individu yang tidak tahu cara menyimpan makanan agar tidak basi yang betul. Ia adalah perkara yang paling penting.

Anda perlu kenal makanan mana yang perlu disimpan pada suhu sejuk atau sederhana. Dalam pada itu juga, jangan sesekali simpan makanan di tempat yang terlalu panas.

Antara tip penting lain dalam cara menyimpan makanan agar tidak basi yang betul adalah anda perlu mengasingkan makanan
mengikut jenis seperti daging, buah atau sayur
.

#2. Tempoh menyimpan yang terlalu lama

Selain daripada cara, tempoh menyimpan juga adalah sangat penting. Anda mungkin perlu untuk mengehadkan berapa lama ia boleh disimpan untuk dimakan sebelum ia menjadi basi.

Contohnya, anda mungkin boleh simpan sajian
 nasi dengan lauk dan ulam di dalam peti ais
 selama beberapa jam sahaja. Sila peka dengan waktu ia disimpan dan diambil.

Jika makanan itu telah basi, maka segera buang daripada simpanan anda agar ia tidak pula akan menjejaskan makanan-makanan lain yang disimpan di tempat sama dengannya.

#3. Menyimpan makanan yang panas dan bertutup

Satu kesilapan yang orang kita selalu buat adalah menyimpan makanan ketika ia masih panas dan bertutup. Sebenarnya,
 ia hanya akan buat wap air terperangkap
.

Akibatnya, ragi, kulat atau bakteria akan dapat habitat yang sangat sesuai untuk tinggal yakni lembap dan hangat. Jadi, sila hindari daripada melakukan kesilapan ini untuk elak makanan menjadi basi.

#4. Paparan cahaya yang berlebihan

Siapa yang sangka bahawa paparan cahaya berlebihan daripada matahari atau lampu juga boleh jadi punca sajian basi dengan lebih cepat angkara proses
photodegradation.

Meskipun lebih biasa berlaku pada bahan bukan makanan seperti hiasan atau lukisan, makanan juga ada risiko untuk mengalaminya lantas merosakkan ia dengan lebih cepat.

Disebabkan itu juga, logik peti ais adalah ia akan gelap apabila ditutup dan hanya terang apabila dibuka. Jadi,
sila elak makanan anda daripada terkena paparan
 daripada cahaya.

#5. Suhu peti ais yang kurang sejuk

Tempat paling popular untuk menyimpan makanan adalah di dalam peti ais dengan alasan ia akan memperlahankan pertumbuhan mikroorganisme dan buat ia lambat basi.

Ya, ia mungkin benar jika suhunya berada pada kadar 4 darjah selsius ke bawah. Namun, jika ia lebih tinggi daripada itu, maka mikrorganisme masih mampu untuk membiak.

Pun begitu,
suhu ini mungkin berbeza bergantung jenis makanan
. Contohnya, hanya sumber daging yang perlu untuk disejukbekukan dan bukannya sayur serta buah segar.

Cara menyimpan makanan agar ia tidak basi?

Sebenarnya, ia tidak begitu sukar dan anda hanya perlu elak daripada melakukan 5 perkara penting di atas ini. Apa yang paling utama, semak label pada makanan untuk tahu cara tepat penyimpanannya.

Konklusinya, anda masih boleh menyimpan makanan dan minuman untuk diambil pada waktu akan datang. Cuma, anda kena tahu cara, tempoh, tempat dan suhu yang tepat.


Selalu Berus Gigi Tapi Tetap Kekuningan, Ini 7 Punca UTAMA Mengapa Gigi Berubah Warna

Apakah punca gigi kuning yang sering kali menjadi mimpi ngeri ramai orang? Dalam artikel ini ada jawapannya

Untuk mendapatkan lebih banyak info tentang Kesihatan Mulut, sila dapatkannya
di sini
.

Punca gigi kuning

Senyuman berseri dengan gigi putih dan cantik sememangnya menjadi impian semua orang. Ini kerana gigi putih berseri menambah rasa keyakinan diri.

Malangnya, disebabkan beberapa kesan makanan dan faktor luaran, gigi anda tidak menjadi putih seperti yang di harapkan.

Terdapat banyak faktor yang menyebabkan gigi kian berwarna dan kekuningan:

#1. Merokok

Rokok dan asap paip menghilangkan kecerahan gigi. Selain itu, merokok juga menyebabkan
nafas berbau
 dan risiko kesihatan yang lain seperti kanser paru-paru atau kanser tekak.

#2. Kurang menjaga kebersihan mulut

Jika anda tidak kerap berus, flos dan bilas mulut anda untuk membuang plak dan tartar gigi selepas makan, ia boleh meningkatkan perubahan warna gigi anda.

#3. Masalah perubatan tertentu

Perubahan warna gigi kadangkala berlaku disebabkan kesan sampingan terapi ubat seperti kemoterapi dan rawatan radiasi yang digunakan untuk
merawat kanser.

#4. Punca gigi kuning – Makanan

Pelbagai jenis makanan dengan warna yang kuat seperti
tomato
, rempah kari, dan buah beri boleh meninggalkan kesan hitam pada gigi.

Bahkan beberapa makanan yang sihat seperti salad boleh menyebabkan warna pada gigi anda.

#5. Minuman

Kopi dan teh adalah dua minuman utama yang boleh menyebabkan penampilan gigi yang buruk. Beberapa minuman lain seperti wain putih dan merah juga mempengaruhi warna gigi.

#6. Kemalangan

Kesan kemalangan atau trauma fizikal boleh meretakkan enamel gigi dan merosakkan
penampilan gigi.

#7. Faktor-faktor luaran yang lain

Perubahan warna gigi juga boleh disebabkan oleh paras fluorida semula jadi yang tinggi di dalam air.

Terapi fluorida, pencuci, ubat gigi, dan makanan tambahan fluorida diambil melalui mulut boleh menyebabkan perubahan warna gigi.

Tip untuk menghilangkan punca berwarna

Gunakan teknik berus dan flos gigi yang betul.

Elakkan memakan makanan dan minuman yang menyebabkan perubahan warna gigi.

Kurangkan atau jika mungkin,
berhenti merokok
.

Gunakan ejen pemutih gigi tanpa preskripsi (OTC).

Baca juga:

Rawatan sampingan atasi punca gigi kuning

Berikut adalah
cara
 memutihkan gigi kuning secara alami:

Baking soda dan jus lemon

Campurkan beberapa sudu baking soda dengan jumlah
jus lemon
 yang mencukupi untuk menghasilkan pes.

Gunakan berus gigi
yang ditekan dalam pes ini untuk memberus gigi anda perlahan-lahan.

Biarkan ia kekal pada gigi untuk 1 atau dua minit kemudian bilas mulut anda dengan teliti. Jangan tunggu terlalu lama kerana ia boleh menyebabkan kerengsaan pada mulut anda.

Membilas dengan minyak kelapa

Sebelum memberus gigi pada waktu pagi, ambil sejumlah
minyak kelapa
 yang mencukupi dalam mulut anda

Kumuhkan agar minyak melalui gigi dan mulut anda selama 10-15 minit

Bilas mulut anda dengan air kemudian berus gigi anda seperti biasa.


4 Perkara Wajib Yang Perlu Setiap Wanita Buat, Jika Tidak Nyawa Boleh Terancam!

Tip kesihatan wanita sering menjadi fokus perbincangan utama menjelang 8 Mac yang merupakan Hari Wanita Sedunia.

Walaupun ia tidak diisytiharkan sebagai cuti umum di Malaysia, namun terdapat pelbagai jenis upacara yang diadakan bagi memperakukan
peranan wanita dalam kehidupan seharian
.

Bagi memastikan kebajikan mereka terjaga secara menyeluruh, penting untuk kita turut memberikan tumpuan kepada prioriti kesejahteraan dengan
petua dalaman wanita
 ini.

Untuk mendapatkan lebih banyak informasi tentang Kesihatan Wanita, anda boleh klik
di sini
.

#1 Galakkan wanita menjalani ujian saringan kanser serviks

Tidak lengkap tip kesihatan wanita jika ia tidak melibatkan ujian saringan kanser serviks.

Ia merupakan
kanser ketiga terlazim di Malaysia
 dan boleh dianggap sebagai barah termudah dalam kalangan kanser wanita. Ia boleh dihindari melalui ujian pap smear, vaksin HPV dan rawatan susulan.

Pap smear adalah prosedur
 yang dijalankan bagi mengenal pasti perubahan pra kanser (perubahan sel serviks). Ia berpotensi untuk menjadi kanser jika tidak dirawat dengan sebaiknya.

Bagi mereka yang berusia di antara 21 hingga 65 tahun, doktor lazimnya akan
menyarankan ujian pap smear dibuat
setiap 3 tahun.

Namun jika anda mempunyai faktor risiko masalah kesihatan kanser, ia mungkin akan dijadualkan lebih kerap:

Pernah didiagnosis dengan masalah kanser serviks atau pap smear menunjukkan perubahan pra kanser.

Terdedah kepada diethylstilbestrol (DES) semasa di dalam kandungan.

Didiagnosis dengan jangkitan HIV.

Mempunyai sistem imun yang lemah berikutan prosedur pemindahan organ, terapi kemo atau penggunaan ubat steroid secara kronik.

Tabiat
merokok atau pernah merokok
.

Jadi, salah satu daripada tip kesihatan wanita yang penting adalah dengan
mengambil ujian virus papilloma (HPV)
 bagi mengesan aktiviti virus tersebut.

Ia boleh menyebabkan ketuat pada kemaluan, mencetus perubahan sel serviks dan menyebabkan masalah kanser serviks.

#2 Jangan lupa pula kanser payudara, buat ujian mamogram

Kanser payudara adalah
kanser terlazim yang didiagnosis
dalam kalangan wanita di Malaysia.

Dianggarkan 1 dalam kalangan 19 wanita berisiko mengalami masalah kesihatan ini. Jika mahu dilihat pada konteks yang lebih luas, lebih daripada 1 juta wanita di seluruh dunia didiagnosis dengan masalah ini setiap tahun.

Keadaan kesihatan ini juga merupakan kanser kedua dengan kadar kematian tertinggi selepas kanser paru-paru.

Ujian pemeriksaan dan pengesanan awal
 boleh membantu pesakit wanita untuk mengesan masalah kanser ini lebih awal dan rawatan susulan boleh dijalankan.

Namun, bukan mudah untuk kita menggalakkan mereka yang berisiko untuk turut
menjalani ujian saringan mamogram
 atau ujian lain seperti yang disarankan oleh doktor.

Akibatnya, hampir 40% kes kanser payudara baharu didiagnosis ketika mereka berada pada tahap lewat.

Bagi memperkuatkan tip kesihatan wanita, wajar untuk kita menggalakkan kaum Hawa ini untuk menjalani saringan kanser mengikut apa yang disarankan oleh doktor.

#3 Pastikan wanita ambil semua jenis vaksin yang disarankan

Termasuk dalam tip kesihatan wanita, anda juga perlu peka terhadap jenis vaksin yang disarankan semasa berada di tempat kediaman masing-masing.

Keperluan vaksin boleh berubah jika anda ingin bergerak pergi ke negara lain bagi
menghindari jangkitan endemik
 yang boleh mengancam nyawa.

Jadi, lebih selamat sekiranya anda berjumpa dengan doktor terlebih dahulu sebelum pergi bercuti ke mana-mana. Bagus jika buat 6 minggu sebelumnya untuk mendapatkan maklumat
berkaitan dengan keperluan vaksin
.

Anda juga boleh membincangkan isu kesihatan lain seperti bekalan air bersih, nyamuk dan langkah pencegahan bagi penyakit seperti cirit-birit sekiranya anda hendak ke lokasi berkaitan.

#4 Senaman dan diet juga sangat penting bagi kaum Hawa

Amalan pemakanan sihat dan fokus untuk mencapai berat ideal boleh
melindungi anda daripada penyakit kronik
. Ia termasuk kencing manis, darah tinggi, penyakit jantung dan kanser.

Lemak berlebihan terutamanya pada kawasan abdomen boleh menyukarkan kerja jantung untuk mengepam darah ke seluruh badan dan meningkatkan risiko anda untuk mengalami masalah diabetes.

Jika anda mengalami masalah berat badan berlebihan, tip kesihatan wanita lain adalah dengan penurunan berat sekitar 5 hingga 10% berat badan untuk menyebabkan
perubahan ketara pada paras gula
dan tekanan darah.

Pastikan anda minum air secukupnya dan
bersenam secara berkala
.

Mungkin sukar bagi anda untuk mencari masa. Namun demi kesihatan, luangkan masa 30 minit sehari untuk bersenam.

Ambil makanan berkhasiat. Tambah masuk makanan berserat, bijirin, lemak tidak tepu dan sumber protein yang bagus seperti kekacang, ikan dan sebagainya.

Elakkan makanan berproses, tinggi garam, karbohidrat yang dicerna dengan cepat seperti roti putih, nasi putih dan minuman bergula.

Elakkan daripada mengambil
bahan tembakau dan ambil alkohol
 secara bersederhana.


Gangguan Vestibular

Definisi

Apakah itu gangguan vestibular?

Sistem vestibular terdiri daripada bahagian telinga dalam dan otak yang memproses maklumat daripada deria. Ia berperanan untuk mengawal keseimbangan tubuh badan dan pergerakan mata. Sekiranya bahagian-bahagian ini mengalami kerosakan atau penyakit maka gangguan vestibular akan berlaku. Faktor genetik dan persekitaran juga boleh menjadi punca atau menerukkan lagi gangguan vestibular. Kadang-kadang penyakit ini boleh berlaku tanpa sebab yang diketahui.

Berapa kerapkah gangguan vestibular?

Satu kajian epidemiologi yang terbaharu menganggarkan seramai 35% orang dewasa yang berumur 40 tahun dan keatas – kira-kira 69 juta orang – mengalami sebahagian bentuk gangguan vestibular. Walau bagaimanapun, ia boleh dikawal dengan mengurnagkan faktor risiko anda. Silalah berunding dengan doktor anda untuk maklumat lanjut.

Simptom-simptom

Apakah simptom-simptom bagi gangguan vestibular

Sekiranya sistem vestibular terjejas  samada disebabkan penyakit, penuaan, kecederaan, atau gangguan, simptom-simptom berikut boleh terjadi:

Vertigo dan pening kepala

Ketidakseimbangan dan disorientasi ruangan

Gangguan penglihatan

Masalah pendengaran

Perubahan kognitif dan psikologi

Lain-lain simptom

Jenis dan tahap keterukan simptom-simptom gangguan vestibular berbeza-beza dan sangat susah untuk digambarkan. Individu yang mempunyai masalah ini dilihat seakan-akan tidak prihatin, malas, resah yang berlebihan dan suka mencari perhatian. Tidak dapat menjalankan rutin harian dengan baik samada bekerja atau bersekolah, untuk bangun dari tidur pun menjadi satu kesukaran bagi mereka.

Bila saya harus bertemu dengan doktor?

Mengesan dan merawat penyakit ini di peringkat awal boleh menghalang daripada keadaan menjadi lebih teruk dan menghindarkan kecemasan daripada berlaku. Oleh itu, segeralah bertemu dengan doktor anda untuk megelakkan keadaan menjadi lebih serius.

Sekiranya anda mempunyai mana-mana tanda dan simptom di atas atau anda mempunyai sebarang persoalan, silalah berunding dengan doktor anda. Setiap tubuh badan kita berbeza, sebaiknya berbincanglah dengan doktor untuk memahami apa yang terbaik bagi diri anda.

Punca

Apakah yang mengakibatkan gangguan vestibular?

Ketidakseimbangan boleh disebabkan oleh jangkitan virus atau kuman di telinga, kecederaan kepala, atau gangguan pada peredaran darah yang menjejaskan bekalan darah ke telinga dalam atau otak. Ramai orang mempunyai masalah dengan deria keseimbangan seiring dengan pertambahan umur. Masalah keseimbangan dan pening juga boleh berpunca daripada pengambilan ubat-ubatan tertentu.

Faktor-faktor Risiko

Apakah yang meningkatkan saya kepada risiko gangguan vestibular?

Faktor-faktor yang meningkatkan risiko saya untuk kondisi ini termasuklah:

Umur. Orang yang lebih berumur berkemungkinan tinggi untuk menghidapi penyakit yang menyebabkan kepeningan, terutamanya rasa ketidakseimbangan. Mereka juga lazim untuk mengambil ubat-ubatan yang boleh membuat pening kepala.

Pernah mengalami rasa pening sebelum ini. Sekiranya anda pernah mengalaminya, anda berisiko tinggi untuk terkena semula pada masa hadapan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana gangguan vestibular didiagnos?

Berdasarkan informasi yang diambil daripada sejarah perubatan dan pemeriksaan fizikal pesakit, doktor akan menempah ujian diagnostik untuk menguji fungsi sistem vestibular dan menyaring keluar punca-punca lain yang menyebabkan simptom-simptom yang sama. Kemudian, doktor akan menempah ujian lain termasuklah;

Elektronistagmografi (ENG), menggunakan elektrod-elektrod kecil yang dilekatkan pada kulit di bahagian mata sewaktu ujian dilakukan. Ujian ini boleh mengesan pergerakan mata untuk menguji sebarang  tanda gangguan vestibular dan masalah neurologi.

Ujian pusingan ; merupakan cara lain untuk menguji sejauh mana mata dan telinga dalam bekerjasama. Ujian ini menggunakan gogel atau elektrod untuk merakam pergerakan mata.

Ujian pancaran otoakustik; Ujian ini memberikan informasi berkaitan fungsi sel-sel rambut di dalam koklea dengan menilai respon sel-sel rambut ini kepada bunyi klik yang berturut-turut yang dihasilkan oleh pembesar suara bersaiz kecil di dalam telinga.

Pengimejan resonans magnetik (MRI); menggunakan medan magnetik dan gelombang radio untuk menghasilkan imej keratan rentas tubuh badan yang diimbas. MRI yang dilakukan dibahagian otak boleh mendedahkan ketumbuhan, kerosakan yang disebabkan oleh strok, dan sebarang perkara luar biasa pada tisu lembut yang menyebabkan pening dan vertigo.

Bagaimana gangguan vestibular dirawat?

Berikut adalah kaedah-kaedah rawatan yang boleh diberikan kepada pesakit yang mempunyai gangguan vestibular. Kaedah-kaedah yang diberikan ini bergantung kepada simptom-simptom, sejarah perubatan, kesihatan umum, pemeriksaan fizikal dan keputusan ujian diagnostik.

Terapi rehabilitasi vestibular (VRT):
 menggunakan kaedah senaman kepala, badan dan mata yang khusus untuk melatih otak kembali mengenali dan memproses isyarat-isyarat daripada sistem vestibular lalu menyelaraskan ia dengan informasi daripada deria penglihatan dan propriosepsi.

Senaman di rumah;
 senaman yang dilakukan di rumah adalah bahagian penting dalam rawatan. Pakar terapi akan mengarahkan anda untuk melakukan senaman terapi rehabilitasi vestibular di rumah menggunakan kaedah yang betul mengikut had yang telah ditetapkan seiring dengan program kecergasan yang telah dirancang untuk meningkatkan tenaga dan mengurangkan stress.

Pengubahsuaian diet;
 ramai orang yang menghidapi penyakit  Meniere, hidrops endolimfa sekunder dan pening yang disebabkan migrain merasakan apabila mereka mengubahsuai diet yang diamalkan dapat membantu untuk mengurus penyakit-penyakit tersebut.

Ubat-
ubatan; Penggunaan ubat-ubatan dalam merawat gangguan vestibular bergantung kepada fasa gangguan tersebut samada ia dalam fasa awal/akut (sehingga 5 hari) atau fasa kronik (berterusan).

Pembedahan;
 Apabila ubat-ubatan tidak lagi efektif dalam mengawal vertigo dan simptom-simptom lain yang berpunca dari sistem vestibular yang tidak berfungsi dengan baik, pembedahan boleh dipertimbangkan.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan ke atas gangguan vestibular?

Terdapat tip-tip berguna untuk mengelakkan gangguan vestibular antaranya ialah;

Elakkan menaiki kapal terbang sekiranya  sinus dan telinga anda terkena jangkitan dan tersumbat.

Elakkan membaca dan bekerja menggunakan komputer riba semasa berada di dalam kenderaan yang bergerak .

Jangan lupa untuk membawa cermin mata hitam dan topi kerana gangguan vestibular boleh menyebabkan anda sangat sensitif pada cahaya.

Elakkan keluar daripada rumah pada waktu gegas.

Elakkan memasang musik dan bunyi yang kuat.

Sekiranya anda mempunyai apa-apa soalan, silalah berunding dengan doktor untuk memahami penyelesaian yang terbaik buat diri anda.


Anestetik Epidural

Definisi

Apa itu Anestetik Epidural?

Anestetik epidural melibatkan menyuntik anestetik tempatan dan ubat penahan sakit lain ke kawasan yang dipanggil ruang epidural, berhampiran saraf tunjang anda. Ini akan kebaskan saraf anda untuk melegakan kesakitan di bahagian tertentu badan anda. Epidural boleh digunakan sama ada sendiri semasa anda terjaga, atau bersama-sama dengan sedasi atau anestetik umum. Epidural juga boleh digunakan selepas operasi atau prosedur untuk memberikan kelegaan sakit yang berkesan.

Epidural dapat dikekalkan dengan memberikan dos tambahan atau dengan memberi dos yang rendah.

Mengapa Anestetik Epidural dilakukan?

Epidural boleh digunakan untuk melegakan rasa sakit dalam keadaan termasuk:

Semasa bersalin;

Semasa pembedahan, selain anestetik umum selepas pembedahan yang telah dijalankan di bawah anestetik umum.

Epidural telah digunakan secara rutin selama bertahun-tahun dan diterima dengan meluas sebagai kaedah penyembuhan kesakitan yang berkesan selepas pembedahan, dan semasa berkerja dan melahirkan anak. Walau bagaimanapun, seperti banyak prosedur perubatan, terdapat beberapa risiko yang berkaitan, walaupun kecil, anda harus sedar sebelum memutuskan sama ada mempunyai epidural. Dua kemungkinan risiko termasuk:

Tusukan dura – lapisan paling sukar, luar yang mengelilingi saraf tunjang dan otak; Risiko dura yang ditusuk adalah kira-kira satu dalam 100.

Kerosakan saraf – yang berlaku jarang sekali.

Fahami Risiko-risikonya

Apakah risiko-risiko dalam Anestetik Epidural?

Seperti banyak anestetik lain, anestetik epidural boleh mempunyai beberapa risiko jika tidak diberikan dengan betul:

Kegagalan epidural;

Tekanan darah rendah;

Sakit kepala;

Kemurungan pernafasan;

Gatal;

Kesukaran mengalirkan air kencing;

Kelemahan kaki;

Sakit belakang;

Kejang yang disebabkan oleh anestetik tempatan;

Blok tinggi yang tidak dijangka;

Jangkitan di sekitar tulang belakang anda;

Keruntuhan kardiovaskular;

Darah beku di sekeliling tulang belakang anda;

Kerosakan kepada saraf;

Lumpuh atau kematian.

Ia adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Proses

Bagaimana Persedian untuk Anestetik Epidural?

Ahli bius akan bertanya kepada anda mengenai kesihatan anda, dan jika anda mempunyai sebarang keadaan perubatan, sebelum melakukan epidural. Ini boleh menjejaskan sama ada anda boleh atau tidak.

Apa yang terjadi semasa Anestetik Epidural dilakukan?

Ahli bius anda akan memasukkan kateter epidural menggunakan jarum. Mereka akan menyuntik sejumlah kecil anestetik melalui kateter untuk memeriksa kedudukannya. Sebaik sahaja mereka telah menyelesaikan pemeriksaan ini, mereka akan memberikan lebih banyak anestetik sehingga epidural berfungsi dengan baik.

Kesan epidural boleh diubah dengan mengubah jenis dan jumlah ubat yang diberikan.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apakah yang terjadi selepas Anestetik Epidural?

Berikutan anestesia epidural, anda mungkin dinasihatkan supaya berehat dalam keadaan berbaring atau duduk sehingga rasa di kaki anda kembali. Ini boleh mengambil masa beberapa jam dan anda mungkin merasakan sensasi menggelenyar yang sedikit di kulit anda apabila anestetik hilang.

Beritahu doktor atau jururawat jika anda merasa sakit. Mereka boleh memberi anda ubat-ubatan untuk membantu mengawalnya.

Setelah mengalami epidural, anda akan dapat menyusu bayi anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Jangan Ambil Mudah! Alahan Kulit Kacang Tanah Boleh Sebabkan MAUT Jika Lambat Dirawat

Bercakap mengenai alahan kulit, pasti ramai yang belum tahu ada pelbagai jenis alergi yang boleh berlaku. Anda pasti biasa mendengar tentang individu yang mempunyai alahan terhadap
makanan laut
 seperti sotong dan udang.

Tetapi, adakah anda pernah mendengar mengenai alahan lain seperti alahan serangga, getah, besi dan kacang?

Alahan kacang? Ya, mungkin anda jarang mendengarnya tetapi ia adalah penyebab paling biasa bagi serangan alahan yang teruk. Malah, simptom alahan
kacang tanah sebenarnya boleh mengancam nyawa
!

Alahan kulit disebabkan kacang tanah yang mungkin anda tidak tahu

Bagi mereka yang masih belum tahu tentang hal ini, kacang tanah adalah sejenis makanan yang paling kerap menyebabkan alahan pada manusia. Bagi sesetengah individu yang mempunyai alahan kulit terhadap kacang tanah, dengan hanya terkena sedikit sahaja cebisan kacang ini boleh menyebabkan reaksi yang agak teruk.

Alahan kacang tanah ini semakin meningkat dalam kalangan kanak-kanak. Walaupun anak anda mempunyai alahan kulit yang ringan terhadap kacang tanah, bawalah mereka untuk berjumpa dengan doktor bagi mengelakkan risiko reaksi yang lebih serius pada masa hadapan.

Apakah simptom-simptom alahan kulit ini?

Reaksi alahan terhadap kacang tanah ini biasanya berlaku dengan pantas, iaitu hanya selepas beberapa minit berlakunya pendedahan terhadap kacang tanah. Perlu diingat, walaupun anda mungkin menganggapnya sebagai sejenis alahan kulit, namun simptom yang berlaku tidak hanya pada kulit sahaja.

Antara simptom-simptom alahan yang boleh berlaku ialah:

Hidung yang berair

Reaksi kulit seperti kemerahan dan juga pembengkakan

Gatal-gatal atau rasa kesemutan pada atau sekitar mulut dan juga tekak

Berlakunya
masalah pencernaan seperti cirit-birit, ketakcernaan,
 kejang perut, loya atau muntah-muntah

Rasa ketat pada bahagian tekak

Sesak nafas atau bunyi nafas yang berdehit

Batuk yang berulang

Nadi yang lemah

Kulit yang pucat atau berwarna biru

Pening kepala

Berasa keliru

Bagaimanakah alahan kulit kacang tanah ini boleh terjadi?

Mesti anda tertanya-tanya,
bagaimana alahan kacang tanah ini boleh berlaku?
Di sini kami terangkan kepada anda. Alahan kacang tanah ini berlaku apabila sistem imun tubuh telah tersilap dalam mengenal pasti protein kacang tanah sebagai sesuatu yang berbahaya.

Pendedahan secara langsung atau tidak langsung dengan kacang tanah akan menyebabkan sistem imun tubuh melepaskan sejenis bahan kimia dalam aliran darah. Bahan kimia ini kemudiannya menyebabkan berlaku simptom-simptom seperti di atas.

Pendedahan terhadap kacang tanah ini boleh berlaku melalui 3 cara iaitu:

Pendedahan langsung

Ini adalah cara yang paling kerap menyebabkan alahan. Memakan kacang tanah atau sebarang produk makanan yang mengandungi kacang tanah adalah satu bentuk pendedahan langsung. Kadangkala, sentuhan secara langsung antara kulit dan kacang tanah juga boleh mencetuskan reaksi alahan.

Pendedahan silang

Ini adalah pendedahan terhadap kacang tanah secara tidak sengaja di dalam sesuatu produk makanan. Biasanya produk makanan yang dihasilkan telah terdedah dengan sisa kacang tanah semasa diproses atau menggunakan alatan yang sama semasa memproses kacang tanah.

Menyedut nafas

Reaksi alahan juga boleh berlaku sekiranya seseorang individu itu menyedut nafas dengan habuk atau semburan aerosol yang mengandungi kacang tanah. Habuk kacang tanah ini boleh terhasil daripada serbuk atau tepung kacang dan juga semburan
minyak masak kacang tanah
.

Walau bagaimanapun, jenis pendedahan ini adalah sangat jarang berlaku. Ini kerana, biasanya kacang tersebut perlu dimakan untuk mengakibatkan reaksi alahan.

Adakah alahan ini hanya melibatkan kacang tanah sahaja?

Walaupun kita menyebutnya sebagai kacang tanah, tetapi ia bukanlah sejenis kacang pokok (
tree nuts
). Ia adalah sejenis legum yang tergolong dalam keluarga yang sama seperti kacang pis dan kacang dal.

Walau bagaimanapun, protein kacang tanah ini mempunyai struktur yang sama seperti yang ada pada jenis kacang pokok. Oleh itu, individu yang ada alahan dengan kacang tanah juga akan mempunyai alahan dengan jenis kacang pokok seperti badam, walnut, kacang hazel, macadamia, pistachio, pecan dan juga gajus.

Bagaimana reaksi alahan kacang tanah ini boleh dirawat?

Alahan kacang tanah ini boleh menyebabkan
reaksi yang teruk yang disebut sebagai anafilaksis
. Anafilaksis mungkin bermula dengan simptom yang lebih kurang sama seperti reaksi yang kurang teruk, tetapi ia akan menjadi lebih teruk dengan kadar yang pantas.

Sekiranya anafilaksis ini tidak dirawat
 secepat mungkin, ia boleh mengancam nyawa individu tersebut. Biasanya, jika anda mempunyai alahan terhadap kacang tanah atau sebarang alahan terhadap makanan yang serius, doktor akan memberikan anda
epinephrine auto-injector
 sekiranya berlaku kecemasan.

Ia adalah sejenis ubat preskripsi yang mudah untuk digunakan. Anda perlu membawanya bersama ke mana-mana untuk keselamatan anda.

Berita baik! Rawatan pertama untuk alahan kacang tanah telah diluluskan

Untuk pengetahuan anda, rawatan pertama untuk alahan kacang tanah ini telah diluluskan oleh
Food and Drug Administration
 (FDA) Amerika Syarikat.

Palforzia
, adalah sejenis serbuk kacang tanah rumusan khas yang dimakan setiap hari dalam jumlah yang kecil, yang kemudiannya akan bertambah dosnya dari semasa ke semasa. Ia membantu golongan kanak-kanak dan remaja untuk mengelakkan kecenderungan berlakunya reaksi alahan yang serius.

Walau bagaimanapun, Palforzia ini bukanlah sejenis penawar. Mereka yang menggunakan rawatan ini masih perlu mengelakkan pengambilan kacang tanah dan perlindungan akan hilang sekiranya mereka berhenti mengambil Palforzia ini.

Selain itu, rawatan ini juga boleh menyebabkan kesan sampingan termasuklah risiko reaksi alahan yang teruk. FDA memerlukan pesakit untuk mengambil dos pertama mereka dan setiap pertambahan dos perlulah dilakukan di bawah pengawasan doktor.

Apa yang boleh anda lakukan?

Sekiranya anda merupakan seorang individu yang memiliki alahan terhadap kacang tanah, pastikan anda tidak mengambil sebarang
produk yang mempunyai sisa kacang di dalamnya
. Perhatikan label produk untuk memastikannya dengan tepat.

Antara jenis
produk yang biasa mengandungi sisa kacang
 ialah biskut, roti, gula-gula, aiskrim dan juga
yogurt
. Oleh itu, elakkan daripada mengambil produk-produk ini melainkan ia benar-benar tidak mengandungi sebarang kandungan atau sisa kacang tanah di dalamnya.


Manfaat Kesihatan Halia

Halia
berasal daripada kawasan-kawasan panas di Asia, termasuk China, Jepun, dan India. Kerana pelbagai manfaat kesihatan, halia kini berkembang di pelbagai tempat di dunia seperti Amerika Selatan, Afrika, dan Timur Tengah. Berikut adalah beberapa manfaat kesihatan halia pada:

Loya dan muntah

Loya dan muntah yang disebabkan oleh ubat-ubatan untuk
HIV / AIDS
 boleh dilegakan dengan mengambil halia setiap hari. Kajian mendapati bahawa dos harian halia yang diambil 30 minit sebelum rawatan antiviral selama 14 hari dapat mengurangkan risiko seseorang loya dan muntah-muntah. Halia juga berfungsi untuk loya dan muntah-muntah selepas pembedahan. Ramai pesakit melaporkan loya dan muntah-muntah kurang teruk dalam tempoh 24 jam selepas pembedahan jika mereka mengambil 1 – 1.5 gram halia 1 jam sebelum prosedur.

Wanita hamil dengan masalah loya juga boleh mengambil manfaat daripada halia. Ia dianggap selamat untuk wanita hamil untuk mengambil halia dalam bentuk lozeng atau gula-gula. Walau bagaimanapun, untuk lebih selamat, selalulah berunding dengan doktor anda sebelum mengambil sebarang jenis makanan tambahan atau ubat-ubatan semasa mengandung. Selain itu, sebatian fenolik dalam halia dipercayai berkesan dalam mengurangkan kerengsaan gastrousus, merangsang penghasilan air liur dan hempedu.

Sakit segugut sewaktu haid

Halia mungkin boleh menjadi penyelesaian masalah segugut anda. 1500 mg halia dilaporkan mengurangkan kesakitan haid apabila diambil dalam 3 dos berasingan setiap hari semasa 3 hari pertama kitaran haid seseorang. 62% wanita mengalami pengurangan sakit segugut yang besar
 selepas diberikan 250 mg ekstrak halia tertentu (Zintoma dan Goldaru) empat kali sehari selama 3 hari pertama haid. Halia berkesan seperti ibuprofen atau asid mefenamic. Berkaitan manfaatnya melegakan kesakitan, halia terbukti dapat melegakan kesakitan otot yang disebabkan oleh aktiviti fizikal sebanyak 25%.

Mabuk perjalanan dan mabuk laut

Walaupun kajian mendapati tiada bukti saintifik untuk menyokong keberkesanan halia dalam mencegah
mabuk perjalanan
 dan mabuk laut, ramai yang percaya bahawa mereka berasa lebih baik jika mereka mengambil halia sebelum memulakan perjalanan. Walau bagaimanapun, satu kajian menunjukkan bahawa halia mungkin lebih berkesan daripada Dimenhydrinate – ubat yang biasa digunakan untuk melegakan sakit perut dikaitkan dengan mabuk.

Adakah terdapat sebarang kesan sampingan?

Dos oral halia umumnya selamat bagi kebanyakan orang. Walau bagaimanapun, dalam beberapa kes, mungkin terdapat kesan sampingan yang ringan seperti
pedih hulu
hati,cirit-birit, dan ketidakselesaan perut. Sesetengah wanita mungkin mengalami pendarahan haid yang lebih berat. Kegunaan luar halia juga dianggap selamat jika digunakan dengan betul pada jangka masa pendek. Bagi mereka yang sedang hamil atau menyusukan bayi, bincang dengan doktor terlebih dahulu untuk menimbang manfaat terhadap kemungkinan risiko. Halia boleh meningkatkan risiko pendarahan pada orang dengan gangguan pendarahan dan memburukkan beberapa masalah jantung. Jika anda mempunyai diabetes, anda perlu berbincang dengan doktor anda sebelum mengambil halia kerana ia boleh menjejaskan tahap insulin dan tahap gula dalam darah; yang dengan itu memerlukan pelarasan dalam ubat-ubatan.


Bayi Meragam Sebab Kembung Perut? Legakannya Dengan 13 Cara Ini

Bayi kembung perut atau
masalah kolik
 adalah normal dan kerap berlaku pada bayi yang berumur kurang daripada enam bulan. Ada
cara melegakan kembung
perut bayi untuk anda cuba!

Untuk mendapatkan lebih banyak info tentang Keibubapaan, sila dapatkannya
di sini.

Apa itu bayi kembung perut?

Bayi yang mengalami kolik
 selalunya akan menangis berpanjangan tanpa henti dan meragam.

Keadaan ini selalunya berlaku beberapa kali dalam seminggu. Bagaimanapun, ibu bapa tidak perlu risau kerana masalah kolik ini akan berkurangan apabila bayi makin membesar.

Perut kembung adalah keadaan paling menyeksakan pada bayi walaupun diberi makan dengan cukup, dan sihat.

Dikatakan bahawa bayi kembung perut sering menangis lebih dari tiga jam sehari, tiga hari seminggu selama tiga minggu atau lebih lama.

Apakah simptom-simptom bayi kembung perut?

Perut kembung biasanya menjadi paling teruk apabila bayi berusia sekitar 6 hingga 8 minggu dan akan hilang dengan sendiri apabila usia antara 8 dan 14 minggu.

Tanda-tanda bayi kembung perut yang perlu anda awasi adalah termasuklah:

Episod menangis yang boleh dijangka:
 Bayi akan menangis pada waktu  sama setiap hari, biasanya pada lewat tengah hari atau petang. Episod ini mungkin bertahan dari beberapa minit hingga tiga jam atau lebih pada hari tertentu.

Tangisan yang keterlaluan:
 Tangisan kolik adalah keterlaluan, kedengaran kesusahan dan selalunya pada nada yang tinggi. Wajah bayi anda mungkin berjuraian air mata, dan dia adalah sangat sukar untuk ditenangkan.

Menangis tanpa sebab yang jelas:
 Menangis yang berkaitan dengan masalah kembung pada perut berlaku tanpa sebab yang jelas.

Perubahan postur:
 Menggulung kaki, mengepal tangan dan otot perut yang tegang adalah biasa semasa episod kolik.

Tip melegakan kembung perut pada
baby

 Teknik penyusuan

Anda perlu memastikan
bayi melekap pada puting
 susu dengan betul.

Ini akan membantu memberikan posisi paling selesa supaya bayi dapat menyusu tanpa menelan ‘angin’. Teknik lekapan baik juga mengelakkan anda daripada melecet atau terkena
nipple crack
yang
 amat pedih!

 Tukar susu formula

Masalah kembung perut pada
baby
 mungkin disebabkan oleh alahan terhadap
susu formula tertentu
. Sesetengah bayi tidak sesuai dengan susu formula tertentu disebabkan oleh alahan terhadap protein susu lembu, laktosa, atau ususnya yang belum matang.

 Puting yang sesuai

Jika bayi anda
menyusu daripada botol
, pastikan anda menggunakan saiz puting yang bersesuaian. Saiz puting memainkan peranan penting terhadap aliran susu sehingga menyebabkan bayi tidak selesa perut.

 Menjaga pemakanan

Ibu menyusu badan mungkin perlu mengelakkan beberapa jenis makanan yang diketahui menyebabkan
baby
 alami kembung. Antara jenis makanan yang harus dielakkan adalah kubis, brokoli, bunga kubis, kafein, atau makanan daripada sumber tenusu.

 Sendawakan bayi

Bayi kurang disendawakan berpotensi mengalami kembung perut kerana mempunyai ‘angin’ terperangkap. Gunakan teknik yang betul untuk sendawakan bayi.

 Jika bayi anda muntah sedikit selepas menyusu seperti jeluak adalah biasa dan ia merupakan satu keadaan tidak berbahaya bagi bayi.

 Alihkan perhatian

Alihkan tumpuan bayi dengan membawanya bersiar-siar dan mengambil angin di halaman rumah. Persekitaran baru mungkin akan menarik perhatian bayi untuk melupakan ketidakselesaan dan
berhenti menangis
.

 Mengurut

Gunakan minyak yang sesuai untuk disapu pada
perut bayi dan urutkan dengan lembut
. Sebaiknya anda perlu memastikan teknik urutan yang anda gunakan adalah betul dan tidak mendatangkan bahaya kepada bayi.

 Dodoikan

Ada masanya masalah kembung perut pada bayi boleh diatasi dengan memujuk bayi anda. Dodoikan bayi dengan lembut, dan jangan sesekali meninggikan suara pada bayi. Cuba untuk memberikannya ketenangan.

 Dapatkan bantuan

Cuba dapatkan bantuan pasangan agar mereka dapat meredakan tekanan yang menyelubungi perasaan anda. Pastikan ibu semua mendapat rehat yang secukupnya kerana anda juga perlu sihat untuk menguruskan bayi.

Petua atasi bayi kembung perut

Petua-petua berikut boleh membantu melegakan bayi kembung perut:

Pegang secara tegak semasa penyusuan

Jika anda sedang menyusu badan, ia mungkin membantu untuk membolehkan bayi anda menyusu pada satu payudara sehingga ia hampir kosong sebelum menukar ke bahagian satu lagi.

Pertimbangkan mengubah diet

Diet ibu menyusu badan
 mungkin tidak memainkan peranan dalam simptom kolik bayi.

Dalam keluarga yang mempunyai sejarah alahan, mengeluarkan alergen berpotensi dari diet mungkin boleh mengesan alergi makanan tidak diketahui pada bayi.

Tukar susu formula

Susu formula berkemungkinan tidak menyebabkan simptom-simptom mereka. Tetapi, bertukar kepada
sejenis formula yang dipanggil susu formula hidrolyzate
 mungkin boleh membuat perbezaan jika bayi anda alah kepada
susu lembu
 atau
tidak toleransi kepada susu
.

Tukar botol

Mencuba jenis botol
 atau
puting susu
 yang berbeza boleh membantu mengurangkan sedikit daripada simptom bayi anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk si manja anda.


“Chicken Pox”: Cacar Air terhadap Kanak-kanak

Cacar air merupakan penyakit yang kebanyakannya terjadi kepada kanak-kanak. Penyakit ini mampu untuk sembuh dalam tempoh beberapa minggu sahaja tetapi dalam beberapa kes, boleh mendatangkan bahaya. Artikel ini akan menyentuh lebih lanjut berkenaan informasi asas mengenai kondisi ini dan bagaimana untuk melindungi anak anda daripadanya.

Simptom-simptom cacar air

Beberapa hari selepas ruam timbul pada kulit, anak anda mungkin akan mengalami simptom-simptom berikut:

Demam

Sakit perut

Pening kepala

Hilang selera makan

Kepenatan

Ruam akan timbul kira-kira 10 hingga 21 hari selepas anak anda dijangkiti cacar air daripada individu yang menghidapinya. Anak anda kebiasaannya akan mendapat 250 ke 500 ruam. Ruam ini akan timbul melalui 3 peringkat, iaitu:

Bintik: bintik yang kemerah-merahan akan timbul pada bahagian muka dan dada kemudian tersebar ke bahagian tubuh badan yang lain dari hari ke hari.

Cacar: selepas beberapa hari, cacar yang mempunyai cecair di dalamnya akan timbul pada bahagian atas bintik-bintik sebelum
pecah
 dan mengalirkan cecair.

Keruping: selepas beberapa hari, cacar akan mengering lalu menyebabkan keruping. Keruping ini pula akan tertanggal dengan sendiri dalam masa seminggu.

Bintik-bintik akan terus timbul. Dalam beberapa kes, parut tidak akan terbentuk selagi tidak terinfeksi oleh
bakteria
. Jika kanak-kanak anda merupakan kanak-kanak yang sihat, cacar air yang berlaku tidak akan terlalu serius. Dalam beberapa kes pula, ruam akan meliputi seluruh bahagian tubuh badan termasuklah pada bahagian muut, mata, anus dan vagina.

Bilakah waktu yang sesuai untuk mendapatkan rawatan?

Anda seharusnya membawa anak anda berjumpa doktor jika anda tidak pasti sama ada anak anda dijangkiti cacar air atau tidak. Doktor akan memeriksa ruam yang terdapat pada badan anak anda dan bertanya tentang simptom-simptom yang dihadapi mereka. Doktor juga mungkin akan memberi preskripsi ubat-ubatan untuk merawat penyakit ini.

Beritahu doktor sekiranya anak anda mengalami tanda-tanda yang tidak normal, seperti:

Anak anda mengalami ruam di bahagian mata.

Anak anda mengalami kesakitan pada bahagian kulit.

Anda melihat ada cecair berwarna hijau mengalir keluar daripada ruam. Ruam tersebut kemudian akan menjadi kemerah-merahan, hangat dan mudah pecah. Ini merupakan tanda-tanda anak anda menghidapi tahap infeksi yang lebih serius.

Anak anda mengalami ketegangan leher, pening kepala, degupan jantung yang pantas, batuk-batuk,
muntah-muntah
 serta demam yang melebihi 38.9°C.

Apakah yang menyebabkan anak anda dijangkiti cacar air?

Anak anda mungkin akan dijangkiti cacar air dengan mudah sekiranya mereka tidak pernah dijangkiti penyakit tersebut. Jika anak anda pernah dijangkiti penyakit ini, mereka akan mendapat imunisasi dan tidak akan dijangkiti lagi sekali.

Cacar air juga mampu tersebar melalui cecair yang keluar daripada bintik-bintik. Selain itu juga, penyakit ini boleh tersebar sekiranya individu yang dijangkiti batuk atau bersin.

Anak anda akan terjangkiti cacar air sekiranya:

Mereka menyentuh permukaan atau objek yang telah tercemar.

Mereka menyentuh bintik-bintik yang terdapat pada bahagian badan individu yang telah terjangkiti.

Mereka berinteraksi dengan individu yang telah terjangkiti.

Merawat cacar air sendiri di rumah

Cacar air boleh dirawat sendiri di rumah. Walaubagaimanapun, anda perlu membawa anak anda berjumap doktor sekiranya simptom-simptom tidak bertambah baik selepas beberapa hari mendapatkan rawatan.

Jangan biarkan anak anak menggaru-garu bintik-bintik yang dialami untuk mengelakkan infeksi dan parut. Potong kuku mereka dan pakaikan sarung tangan dan sarung kaki.

Bantu mereka melegakan kegatalan pada bintik-bintik dengan menggunakan tuala yang lembab kepada kulit atau gunakan losyen
calamine
.

Pastikan mereka minum air yang banyak untuk mengelakkan dehidrasi.

Beri anak anda ubat-ubatan seperti paracetamol untuk melegakan demam dan simptom-simptom cacar air. Namun anda diingatkan untuk tidak memberi aspirin kepada anak anda sekiranya mereka berumur bawah 16 tahun.

Pastikan ruam yang dialami mereka kering dan bersih.

Hello Health Group
 tidak menyediakan nasihat perubatan, diagnosis, atau rawatan.


5 Makanan Terbaik Untuk Sendi

Menurut Runner’s World, sendi pada dasarnya adalah poket yang dipenuhi dengan cecair yang dikenali sebagai cecair sinovial, yang mana “kusyen dan menyihatkan tulang rawan anda”, yang membolehkan tulang bergerak dan sekitar satu sama lain. Apakan makanan yang membantu sendi yang sihat?

1. Kunyit

Kunyit
 adalah ‘superfood’ yang mengandungi curcumin atau bahan anti-radang yang kuat. Satu kajian mendapati bahawa ekstrak curcumin berfungsi seperti ibuprofen yang meredakan kecederaan dan sakit lutut.

2. Bawang putih dan merah

Bukan hanya bawang putih dan bawang merah juga berkait, Sunwarrior.com mengatakan bahawa ia mengandungi sebatian sulfur kuat yang melawan keradangan dan kesakitan. Ia juga membantu rasa makanan supaya penggunaan natrium boleh dikurangkan yang mana telah dikaitkan dengan tekanan darah tinggi dan artritis.

Bawang merah khususnya juga merupakan sumber quercetin yang berharga, serta serat prebiotik. Makanan yang probiotik perlu menyerap nutrien yang anda ambil, dan menyampaikannya ke sendi anda.

3. Halia

Halia telah digunakan sebagai anti-radang selama ribuan tahun. Walaupun secara tradisinya digunakan untuk mengubati sakit perut dan masalah pencernaan, halia juga melegakan kesakitan sendi dengan menyekat beberapa gen dan enzim yang menggalakkan keradangan dan ketidakselesaan. Sama seperti kunyit, ia membawa banyak sifat anti-radang dan melawan kesakitan.

4. Sayuran berdaun hijau

Apabila ia melibatkan kesihatan sendi, adalah penting untuk memakan sayur-sayuran. Sayuran berdaun hijau seperti bayam mengandungi agak tinggi dalam nutrien penting seperti vitamin C, kalsium, dan selenium.

Vitamin C bermanfaat kerana ia membantu menghalang sendi dengan mengekalkan fungsi tulang rawan. Manakala, selenium dipercayai membantu sendi kerana sifat antioksidan yang melindungi daripada kerosakan dan memainkan peranan penting dalam menghasilkan sel-sel baru.

5. Ikan berlemak

Ikan berlemak seperti salmon, makarel dan sardin sangat bermanfaat untuk kesihatan sendi kerana menjadi sumber yang kaya asid lemak omega-3, yang membantu mengurangkan kesakitan sendi dan kekakuan dengan menekan pengeluaran enzim yang menghakis rawan dan protein yang mengawal keradangan, kata Brian D. Golden, MD, Profesor Rheumatologi Klinik di NYU Langone Medical Center. Salmon khususnya, merupakan sumber kalsium dan vitamin D yang sangat baik, yang membantu mengekalkan kekuatan tulang.


Betul Ke Kerap Bersenggama "KUNCI" Untuk Tangguh Menopaus? Kalau Betul, Apa Tunggu Lagi!

Setiap wanita pasti akan mengalami menopaus. Apa yang menjadi persoalannya kini adalah waktu ia terjadi – sama ada cepat, tepat atau lambat. Namun, benarkah ada langkah untuk menangguh menopaus atau cara melambatkan
menopause
?

Ada kajian terkini yang mengatakan seks dengan kerap bersama encik suami boleh menangguh menopaus! Adakah kajian ini sahih atau hanya mitos semata-mata?

Jadi, adakah kerap melakukan seks salah satu daripada cara melambatkan menopaus yang efektif? Jom sama-sama kita bongkar jawapannya menerusi artikel ini.

Cara melambatkan menopause melalui seks, berkesankah?

Baru-baru ini, sebuah kajian yang meneliti perkaitan antara seks dengan menopaus telah dijalankan dan diterbitkan dalam jurnal R
oyal Society Open Science.

Megan Arnot dan Prof Ruth Mace adalah pengkaji utama dalam kajian ini dan kedua-duanya merupakan tenaga pengajar di
University College London
, United Kingdom.

Kajian ini bukan melihat kepada seks penetrasi semata-mata. Malah,
aktiviti seksual seperti seks oral
, onani atau
foreplay
 juga akan diambil kira. Objektif kajian ini adalah untuk melihat sama ada seks dengan kerap boleh menangguh menopaus bagi golongan wanita atau tidak.

Menurut kajian yang dijalankan terhadap 2,936 wanita yang berusia antara 40 hingga 50 tahun itu, jawapannya adalah ya. Kenapa?

Benarkah seks boleh menangguh menopaus?

Mengikut data yang dikutip, didapati wanita yang bersenggama dengan pasangan seminggu sekali adalah 28% lebih lambat mengalami menopaus berbanding wanita yang melakukannya sebulan sekali.

Manakala wanita yang berasmara dengan pasangan sebulan sekali pula adalah 19% lebih lambat mengalami menopaus berbanding wanita yang melakukannya kurang dari sebulan sekali.

Dalam erti kata yang lebih mudah,
lebih kerap anda melakukan seks dengan pasangan
, risiko anda untuk menopaus dengan cepat adalah lebih rendah. Tidak sangka, ini merupakan satu cara melambatkan
menopause
 yang berkesan!

Pun begitu, pengkaji turut menyatakan kekerapan seks bukan satu-satunya perkara yang akan menjejaskan usia menopaus seorang wanita. Terdapat beberapa faktor risiko yang lain termasuklah:

tahap estrogen dalam tubuh badan

indeks BMI

tabiat merokok

tahap pembelajaran dan pekerjaan

usia datang haid kali pertama

Dalam pada itu, Arnot dan Mace turut menyatakan seks dengan kerap akan menangguhkan menopaus wanita disebabkan oleh mereka banyak terdedah dengan feromon yang dikeluarkan oleh pasangan lelaki. Pun begitu, ia masih belum sahih dan kajian lanjutan masih perlu dijalankan.

Apakah sebab sebenar perkara ini berlaku?

Selain feromon pasangan lelaki, Arnot dan Mace percaya perkara ini ada kaitannya dengan petubahan pada tubuh badan seorang wanita akibat seks dengan pasangan.

Menurut mereka, tubuh badan wanita yang kerap berjimak dengan pasangan adalah lebih bersedia dan bertenaga untuk mengalami ovulasi – tempoh yang penting untuk membolehkan wanita hamil.

Jika mereka kurang melakukan hubungan seks dengan pasangan pula, sudah tentu tubuh badan mereka akan menjadi lebih pasif dan memilih untuk tidak melaksanakan ovulasi dengan lebih kerap.

Dalam erti kata yang lebih mudah, tubuh badan wanita itu sendiri akan memilih untuk tidak berovulasi dengan kerap sekiranya mereka tidak berhubungan dengan pasangan lelaki dalam satu tempoh yang lama.

Kesannya, wanita yang kurang berasmaradana dengan pasangan mungkin akan mengalami menopaus dengan lebih cepat dan begitulah sebaliknya. Namun, ini juga hanyalah hipotesis yang belum terbukti kebenarannya. Bagi wanita, ini mungkin cara melambatkan
menopause
yang berkesan!

Sila jalani kehidupan seks yang lebih sihat

Tidak dinafikan, ada kemungkinan seks dengan kerap mungkin boleh jadi salah satu cara melambatkan
menopause
. Namun, kajian terbaharu ini masih belum kukuh dan memerlukan kajian lanjutan untuk benar-benar membuktikannya.

Daripada terlalu fokus mengenai perkara ini, adalah lebih wajar untuk anda dan pasangan mengamalkan kehidupan seks yang lebih sihat. Jika sebelum ini anda sudah sangat jarang beraksi di ranjang kerana sibuk dengan urusan hidup masing-masing, sila ubah tabiat itu segera.

Ini kerana seks seminggu sekali adalah jumlah yang paling minimum perlu dibuat oleh mana-mana pasangan suami isteri. Jadi, jangan lagi kalian memandang ringan perkara ini,
sila ajak pasangan berasmara dengan lebih kerap
 untuk hidup yang lebih baik!


5 Perkara Tanpa Sedar Boleh Rosakkan Pita Suara! Menyanyi Salah Satunya?

Kerosakan pita suara adalah sesuatu yang mungkin amat jarang kita dengar atau baca, namun ketahuilah ia masih boleh terjadi.

Seringkali kita semua diingatkan untuk tidak menjerit terlalu kuat kerana ia boleh mengakibatkan pita suara putus atau rosak.

Ya, memang ada benarnya! Persoalannya, apakah perkara-perkara yang tanpa sedar boleh merosakkan rumah untuk suara ini?

Pita suara adalah intipati komunikasi!

Dalam kehidupan seharian, kita pasti memerlukan suara untuk
berbicara dan bercakap dengan orang sekeliling melainkan anda dilahirkan bisu
.

Buat anda yang mungkin masih belum tahu, suara itu datangnya daripada pita suara atau kotak suara yang terletak di kawasan sekitar kerongkong.

Ketika seseorang itu bercakap atau bernyanyi, udara daripada paru-paru akan keluar melalui pita suara ini lantas mencipta getaran.

Getaran inilah yang akan menghasilkan bunyi sesuai dengan fonetik dan fonologi yang telah diusahakan oleh lidah, bibir serta gigi.

Disebabkan itu, pita suara adalah sangat penting untuk manusia saling berkomunikasi dan berinteraksi di antara satu sama lain.

Pernahkah kalian ditegur agar tidak memaksa suara keluar untuk mengelak pita suara putus atau rosak? Peringatan itu memang tepat!

Ini kerana terdapat beberapa
perkara yang tanpa sedar boleh merosakkan kotak suara
, sila teruskan membaca untuk tahu dengan lebih lanjut.

Perkara tanpa sedar buat pita suara rosak!

Menurut Pakar Penjagaan Suara, Dr Claudio Milstein, terlebih atau tersalah guna kotak suara boleh menyebabkan kerosakan yang mungkin bersifat sementara atau kekal.

Penyalahgunaan pita suara ini termasuklah jika anda melakukan perkara berikut:

#1. Menjerit dengan lantang dan kuat

Kita semua pasti pernah
menjerit untuk memanggil, memarahi atau menakutkan
 seseorang. Sila berfikir banyak kali sebelum mengulangnya.

Ini kerana kotak suara mempunyai satu had atau paras yang jika ia digunakan secara paksaan, mungkin akan menyebabkan ia terjejas.

Disebabkan itu, berpadalah ketika berteriak walau apapun sebabnya kerana perbuatan ini bakal menjejaskan kemampuan komunikasi kelak.

#2. Menyanyi dengan teknik yang salah

Rancangan realiti menyanyi di televisyen makin banyak, ibarat cendawan tumbuh selepas hujan. Ini lantas membuatkan ramai individu yang berhasrat ingin menyanyi.

Namun haruslah kalian ingat bahawa mereka itu adalah golongan profesional (atau dalam proses) yang mempelajari teknik vokal dengan baik.

Oleh itu, jangan sesekali ‘memaksa’ suara anda ketika ‘melalak’ di pusat karaoke hanya kerana ingin mencapai nota tinggi seperti penyanyi sebenar di luar sana.

Perkara jejas pita suara#3. Merokok

Bukan sahaja ia bahaya untuk paru-paru, jantung, otak dan seterusnya, tabiat merokok ini juga sebenarnya buruk untuk kotak suara anda.

Ini kerana
perbuatan negatif yang tidak wajar dicontohi dan diteruskan
 ini boleh meningkatkan risiko kalian terkena kondisi kanser tekak.

Ditambah pula dengan tabiat meminum minuman keras, gabungan di antara tembakau, alkohol malah kafein akan lagi meningkatkan risikonya.

#4. Memaksa suara keluar ketika sedang sakit

Ketika sedang mengalami sakit biasa seperti demam, selesema atau batuk, anda mungkin akan perasan perubahan suara menjadi garau dan serak.

Ia merupakan antara simptom biasa bagi penyakit tersebut namun itu tidak bermakna kalian boleh terus memaksa suara keluar ketika ia berlaku.

Sebaliknya,
kurangkan bercakap apatah lagi menyanyi ketika ini
 kerana pita suara juga memerlukan rehat secukupnya ketika jatuh sakit.

#5. Penyakit asid refluks tidak dirawat

Penyakit asid refluks (GERD)
 akan menyebabkan asid dalam perut keluar kembali ke tekak dan mulut, dan ia perlu dirawat segera.

Jika tidak, lama-kelamaan asid ini mungkin akan menghakis kotak suara yang terletak di kawasan ia keluar daripada dalam perut.

Perkara di atas ini yang dilakukan secara berulang akan menyebabkan pita suara mengalami:

Pendarahan

Nodul

Fibrosis

Polip

Sista

Bisu

Sila jaga pita suara anda dengan baik!

Selain mengelakkan perkara-perkara di atas tadi, ada beberapa lagi tip lain yang boleh kalian amalkan untuk menjaga pita suara.

Pertama sekali adalah dengan
 minum lebih banyak air yang bersifat melegakan,
namun cuba elak daripada mengambil alkohol dan kafein.

Kemudian, sila rehatkan kotak suara anda daripada bercakap, berbicara, berteriak mahupun bernyanyi apabila perlu sahaja.

Jika terdapat sebarang masalah berkaitan dengannya dan suara anda mula berubah daripada asalnya, sila berjumpa doktor dengan kadar segera!


JANGAN Terkeliru Lagi! Kenal Pasti Perbezaan Antara Kemandulan & Mati Pucuk

Ramai orang masih berasa keliru apabila bercakap mengenai topik kemandulan akibat sperma tidak subur dan mati pucuk.

Bahkan, lelaki yang mengalami masalah kemandulan atau ereksi sendiri kadangkala gagal membezakan kedua-dua kondisi kesihatan tersebut.

Mati pucuk dan kemandulan boleh jejaskan kesihatan seksual lelaki dan kemampuan untuk memiliki anak, tetapi dengan cara yang berbeza.

Mati pucuk, atau
dikenali sebagai disfungsi ereksi (ED)
, merujuk kepada masalah untuk mendapatkan atau mengekalkan ereksi.

Kemandulan, juga disebut ketidaksuburan, merujuk pada penghasilan sperma yang tidak subur atau mencukupi, yang menjejaskan keupayaan untuk memiliki zuriat.

Dalam kupasan kali ini, kami di Hello Doktor bakal membincangkan perbezaan antara kemandulan dan mati pucuk, teruskan pembacaan ya!

Untuk mendapatkan lebih banyak info tentang Kesihatan Lelaki, sila dapatkannya
di sini.

Mati pucuk @
impotence

Kondisi ini cenderung berlaku dengan peningkatan usia. Kajian melaporkan, 1 daripada 10 lelaki dewasa akan mempunyai masalah ED dalam jangka masa panjang.

Perlu pembaca tahu, beberapa organ yang berbeza, termasuk organ dalam sistem saraf, otot, dan saluran darah, perlu bekerja dengan cara yang terkoordinasi untuk
membolehkan lelaki mencapai ereksi sepenuhnya.

Oleh itu, jika salah satu antara sistem ini terganggu, lelaki boleh menghadapi masalah untuk mengalami ereksi.

Demikian merupakan beberapa pemicu utama ED, merangkumi:

Kegemukan

Diabetes mellitus

Kerosakan saraf

Penyakit Peyronie (tisu parut di dalam zakar)

Penggunaan tembakau

Penyalahgunaan alkohol atau dadah

Saluran darah atau penyakit jantung

Kemurungan atau gangguan mood lain

Tekanan (termasuk kegelisahan prestasi)

Penyakit Parkinson
 atau sklerosis berganda

Tekanan darah tinggi atau kolesterol tinggi

Ubat-ubatan seperti antidepresi, antihistamin, atau ubat penurun tekanan darah

Mati pucuk juga mungkin berkaitan dengan pembedahan atau terapi radiasi yang dilakukan untuk merawat kanser prostat atau prostat yang membesar (
benign prostatic hypertrophy
, BPH).

Bukan faktor fizikal sahaja, aspek emosi juga tidak terkecuali dalam pemicu ED, seperti:

Tekanan/stres.

Rasa bersalah.

Kegelisahan.

Kurang keyakinan diri.

Kemandulan @
sterility

Sekiranya usaha membuntingkan isteri selama sekurang-kurangnya setahun masih tidak mendatangkan hasil, anda mungkin menghadapi masalah kemandulan (
sterility
)
.

Masalahnya boleh berpunca daripada salah satu antara pasangan, atau kedua-duanya sekali. Malah, kira-kira 1 pertiga isu
kemandulan pada masa ini datang daripada golongan lelaki sahaja!

Ia boleh disebabkan oleh sperma tidak subur atau masalah berkaitan penghasilannya.

Beberapa penyebab kemandulan atau sperma tidak subur turut termasuk:

Penyalahgunaan alkohol

Pengambilan ubat-ubatan tertentu seperti steroid

Kondisi genetik seperti fibrosis sistik

Ejakulasi pramatang

Vasektomi

Rawatan kanser seperti kemoterapi atau radiasi

Penyakit seperti diabetes

Urat membesar di dalam testis (
varicocele
)

Pendedahan kepada racun perosak dan toksin lain

Kecederaan atau pembedahan pada testis atau organ lain dalam sistem pembiakan

Beguk atau jangkitan lain yang menyebabkan testis cedera

Penyakit kelamin, seperti HIV, gonorea, atau klamidia

Ejakulasi
retrograde
 (sperma mengalir masuk ke pundi kencing dan bukannya melalui zakar)

Pemicu kemandulan boleh dikatakan agak tidak jelas.

Ini kerana lelaki yang mandul sering mengalami gejala lain, seperti masalah fungsi seksual, keinginan berkurang, bengkak di skrotum, dan masalah ejakulasi.

Rawatan mati pucuk & masalah sperma tidak subur

Pilihan-pilihan rawatan mati pucuk

Biasanya sebagai permulaan, doktor akan menjalankan pemeriksaan fizikal.

Doktor kemudian mungkin akan meminta anda untuk lakukan ujian makmal (seperti tahap testosteron, HbA1c, atau
fasting lipid panel
) untuk mengesan sebarang penyakit seperti diabetes mellitus, penyakit jantung, atau masalah hormon yang boleh memicu keadaan ereksi.

Berdasarkan keputusan pemeriksaan dan makmal anda, doktor akan mengesyorkan rancangan rawatan yang bersesuaian.

Kadangkala, perubahan gaya hidup juga diperlukan, seperti:

Berhenti merokok.

Bersenam secara teratur.

Menurunkan berat badan berlebihan.

Mengurangkan pengambilan alkohol.

Sekiranya kondisi masih tidak membaik pulih, doktor mungkin akan menetapkan ubat yang disebut sebagai
phosphodiesterase-5-inhibitor
 untuk tingkatkan aliran darah ke zakar, merangkumi:

Tadalafil

Vardenafil

Sildenafil (Viagra)

Peringatan! Semua ubat ini membawa risiko tersendiri, terutamanya jika anda pernah alami kegagalan jantung, mempunyai penyakit jantung lain, mengambil ubat nitrat atau mempunyai tekanan darah rendah.

Ubat lain yang digunakan untuk merawat disfungsi ereksi adalah
alprostadil
, terapi Prostaglandin E1.

Rawatan ini sama ada disuntik sendiri atau dimasukkan sebagai
suppository
 ke dalam zakar, untuk menghasilkan ereksi yang berkekalan hingga 1 jam.

Sekiranya terapi ubat juga tidak sesuai untuk anda, pam zakar atau implan mungkin dapat membantu.

Untuk mereka yang bergelut dengan masalah emosi, berjumpa dengan kaunselor berupaya bantu menangani konflik dalaman yang menyukarkan anda mendapat ereksi.

Pilihan-pilihan rawatan kemandulan

Antara ujian yang digunakan untuk mendiagnosis kemandulan akibat sperma tidak subur pada lelaki terdiri daripada:

Ujian genetik

Ultrabunyi atau biopsi testis

Ujian darah untuk memeriksa tahap hormon

Analisis air mani (untuk memeriksa jumlah atau sama ada sperma tidak subur)

Rawatan yang bakal dijalani juga bergantung kepada pemicu yang dikenal pasti. Terdapat beberapa pilihan rawatan, termasuk:

Terapi penggantian hormon

Pembedahan (memperbaiki masalah fizikal pada testis)

Rawatan untuk merawat jangkitan atau penyakit yang memicu isu sperma tidak subur

Juga, persenyawaan in vitro atau
artificial insemination
 (di mana sperma disuntik ke serviks atau rahim) boleh dilakukan untuk mewujudkan konsepsi apabila kemandulan menjadi punca.

Ya, kadang-kadang, masalah mati pucuk, sperma tidak subur dan ketidaksuburan sukar dibincangkan, walaupun bersama doktor sendiri.

Tetapi bersikap terbuka mengenai kondisi dihadapi dapat bantu meningkatkan kualiti kehidupan seks dan memastikan anda mendapat rawatan yang betul bagi mengatasi sperma tidak subur ini!


Keguguran Ketika Lewat Kehamilan

Keguguran kandungan merupakan satu kebimbangan yang tidak dapat dielakkan. Hakikatnya, 10 hingga 20% kehamilan akan berakhir dengan keguguran. Kebanyakan keguguran akan berlaku pada awal kehamilan. Namun, terdapat juga kes keguguran yang berlaku ketika lewat kehamilan iaitu pada minggu-minggu terakhir kehamilan.

Apakah itu keguguran lewat kehamilan?

Keguguran kebiasaannya berlaku dalam lingkungan selepas 12 atau sebelum 24 minggu kehamilan. Selepas minggu ke-24 kehamilan, kehilangan bayi akan dianggap sebagai “lahir mati” atau
stillborn
.

Jika hendak dibandingkan, keguguran ketika lewat kehamilan adalah jarang berlaku berbanding keguguran awal kehamilan. Hakikatnya, hanya 2 atau 3% ibu hamil akan mengalami keguguran ketika trimester kedua kehamilan.

Bagaimana mengetahui anda mengalami keguguran lewat kehamilan?

Petanda yang paling biasa dan jelas menunjukkan anda mengalami keguguran ini adalah pendarahan pada vagina dan kekejangan pada tubuh badan sepertimana yang dialami oleh ibu bersalin. Pendarahan ini juga mungkin terlihat agak banyak berserta kehadiran darah beku. Dalam beberapa kes, air ketuban anda akan pecah dan kandungan akan keluar dengan amat cepat.

Kandungan tersebut juga mungkin tidak akan bergerak atau pergerakannya terbatas dan beransur-ansur hilang.

Keguguran lewat kehamilan akan menyebabkan kesakitan yang sama seperti kelahiran. Oleh itu, anda mungkin akan dipreskripsi dengan ubat tahan sakit (morfin) untuk melegakan kesakitan.

Punca kemungkinan berlakunya keguguran

Struktur tubuh badan: Serviks lemah atau mengembang terlalu awal merupakan antara punca keguguran. Sekiranya doktor mengesahkan anda menghadapi masalah ini, anda mungkin diminta untuk melakukan ujian untuk mengukur panjang serviks anda.

Infeksi: Tekanan darah tinggi, penyakit buah pinggang, gangguan tiroid, penyakit
coeliac
atau diabetes juga mampu mendorong kepada masalah keguguran jika tidak dikawal.

Ubat-ubatan atau terapi alternatif: Terdapat ubat-ubatan dan terapi alternatif seperti ekstrak tumbuhan dan minyak aromaterapi yang mampu mendorong kepada masalah keguguran. Pastikan setiap produk atau rawatan yang anda gunakan telah diperakui oleh pakar perubatan sebelum menggunakannya.

Punca-punca lain: Selain daripada punca yang dinyatakan di atas, kondisi rahim yang tidak normal atau fibroid yang terlalu besar juga mampu menyebabkan keguguran.

Bagaimana untuk mengelakkan keguguran?

Pastikan segala kondisi kronik yang anda alami dikawal sebaik mungkin oleh anda sebelum berhasrat untuk hamil.

Kekalkan berat badan yang sihat dan ideal.

Ambil vitamin pranatal.

Cegah diri anda daripada infeksi seperti STD dan rawat ia jika anda telah mengalaminya.

Berhenti mengambil dadah, minum arak dan merokok.

Hello Health Group
 tidak menyediakan nasihat perubatan, diagnosis, atau rawatan.


Hati Berlemak Bukan Alkohol

Definisi

Apa itu Hati Berlemak Bukan Alkohol?

Penyakit Hati Berlemak Bukan Alkohol (penyakit steatohepatitis bukan alkohol) adalah istilah bagi orang-orang yang terjejas dengan keadaan hati tetapi dengan sedikit atau bukan alkohol. Seperti namanya, ciri utama penyakit Hati Berlemak ini adalah terlalu banyak lemak yang disimpan dalam sel-sel hati.

Steatohepatitis Bukan Alkohol adalah merupakan bentuk penyakit yang berpotensi serius, ditandakan dengan keradangan hati yang teruk (yang mungkin akan mengalami kemerosotan dan kerosakan yang tidak dapat dipulihkan). Kerosakan ini adalah sama dengan kerosakan yang disebabkan oleh penggunaan alkohol yang berat. Pada keadaan Steatohepatitis yang paling teruk, Sirosis (
cirrhosis
) dan kegagalan hati akan terhasil. Sekiranya proses itu tidak direncatkan, Sirosis boleh menyebabkan:

Pembentukan cecair dalam abdomen (busung/asites –
ascites
).

Pembengkakan urat dalam esofagus anda (
esophageal varices
), yang boleh pecah dan berdarah.

Kekeliruan, rasa mengantuk dan percakapan yang lemah (
hepatic encephalopathy
).

Kanser hati.

Kegagalan hati peringkat akhir, yang bermaksud hati telah berhenti berfungsi.

Apakah kebarangkalian Hati Berlemak Bukan Alkohol?

Masalah kesihatan ini adalah sangat biasa. Ia boleh menjejaskan pesakit pada mana-mana lapisan umur, terutamanya pada orang yang berusia 40-an dan 50-an yang berisiko tinggi mendapat penyakit jantung kerana faktor-faktor risiko seperti obesiti dan diabetes jenis 2. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Hati Berlemak Bukan Alkohol?

Simptom umum Hati Berlemak Bukan Alkohol adalah:

Hati membesar.

Keletihan.

Sakit di bahagian atas abdomen kanan.

Tanda-tanda dan simptom-simptom Steatohepatitis dan Sirosis bukan alkohol (termasuk luka parut) termasuk:

Pembengkakan abdomen (busung / asites).

Pembuluh darah yang membengkak di bawah permukaan kulit.

Pembesaran payudara pada lelaki.

Limpa membesar.

Tapak tangan kemerahan.

Kulit dan mata menjadi kuning (jaundis).

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa
 dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Hati Berlemak Bukan Alkohol?

Hati Berlemak Bukan Alkohol adalah keadaan yang disebabkan oleh paras lemak yang tinggi dalam hati. Diabetes, atau pra-diabetes (rintangan insulin), berat badan berlebihan atau obes, paras lipid darah yang tinggi seperti kolesterol dan trigliserida, serta tekanan darah tinggi boleh menjadi punca bagi keadaan ini.

Para pengkaji menumpukan kepada beberapa faktor yang mungkin berkaitan dengan perkembangan Hati Berlemak Bukan Alkohol. Ini termasuklah:

Tekanan oksidatif (ketidakseimbangan antara bahan kimia prooksidan dan antioksidan yang membawa kepada kerosakan sel hati).

Penghasilan dan pelepasan protein keradangan yang toksik (
cytokine
) oleh sel keradangan pesakit sendiri, sel hati, atau sel-sel lemak.

Nekrosis sel hati atau kematian sel (apoptosis).

Keradangan tisu adipos (tisu lemak) dan penyusupan oleh sel darah putih.

Mikrob usus (bakteria usus) yang boleh dianggap sebagai penyebab keradangan hati.

Faktor-faktor Risiko

Apakah yang meningkatkan risiko saya kepada Hati Berlemak Bukan Alkohol?

Terdapat banyak faktor risiko bagi Hati Berlemak Bukan Alkohol, seperti:

Kadar kolesterol tinggi.

Tahap trigliserida yang tinggi dalam darah.

Sindrom metabolik.

Obesiti, terutamanya apabila lemak tertumpu di dalam perut.

Sindrom ovari polisistik (PCOS).

Apnea tidur.

Kencing manis (diabetes) jenis 2.

Tiroid tidak aktif (hipotiroidisme).

Kelenjar pituitari yang tidak aktif (hipopituitarisme).

Warga emas.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Hati Berlemak Bukan Alkohol didiagnosis?

Beberapa ujian perlu dijalankan bagi mengetahui punca mendiagnosis Hati Berlemak Bukan Alkohol. Doktor anda akan bertanya kepada anda tentang masalah kesihatan lain yang anda ada.

Ujian darah

Pemeriksaan darah lengkap.

Enzim hati dan ujian fungsi hati.

Ujian untuk hepatitis virus kronik (hepatitis A, hepatitis C dan lain-lain).

Ujian pemeriksaan penyakit seliak (
celiac
).

Ujian gula darah berpuasa.

Hemoglobin A1C, yang menunjukkan betapa stabilnya gula darah anda.

Profil lipid, yang mengukur lemak dalam darah, seperti kolesterol dan trigliserida.

Prosedur pengimejan

Ultrabunyi (
ultrasound
), yang biasanya merupakan ujian awal apabila penyakit hati disyaki.

Pengimejan Tomografi Berkomputer (CT) atau Pengimejan Resonans Magnetik (MRI) untuk abdomen. Teknik ini tidak mempunyai keupayaan untuk membezakan antara steatohepatitis akibat alkohol dengan penyakit Hati Berlemak bukan alkohol, namun masih boleh digunakan.

Transient elastography
, bentuk tambahan ultrabunyi yang mengukur ketidaklenturan hati anda. Ketidaklenturan menunjukkan fibrosis atau parut.

Elastography
 resonans magnetik, yang menggabungkan MRI dengan corak yang terbentuk oleh gelombang bunyi yang terpantul pada hati untuk mewujudkan peta visual yang menunjukkan kecerunan ketidaklenturan di seluruh hati yang mencerminkan fibrosis atau parut.

Pemeriksaan tisu hati

Sekiranya ujian lain tidak dapat memberi penyelesaian, pemeriksaan tisu hati secara langsung mungkin disyorkan. Dalam prosedur ini, doktor atau juruteknik anda akan mengeluarkan sampel tisu dari hati anda (biopsi hati) melalui kemasukan jarum pada dinding abdomen ke hati. Sampel tisu diperiksa di makmal untuk mencari tanda-tanda keradangan dan parut. Biopsi hati mungkin menyakitkan bagi sesetengah pesakit, dan ia mempunyai risiko kecil yang akan dikaji semula oleh doktor anda dengan terperinci.

Bagaimana pesakit Hati Berlemak Bukan Alkohol dirawat?

Rawatan untuk Hati Berlemak Bukan Alkohol termasuk menguruskan faktor risiko dan mengawal simptom yang ada. Anda boleh:

Kurangkan tahap kolesterol anda.

Dapatkan berat badan yang sihat. Kehilangan 3% hingga 10% berat badan anda boleh menghasilkan perbezaan.

Mengawal diabetes.

Berhenti atau mengurangkan pengambilan minuman keras.

Bersenam dengan kerap.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hati Berlemak Bukan Alkohol?

Gaya hidup dan kaedah pengubatan sampingan yang berikut mungkin membantu anda menangani
Hati Berlemak

Bukan Alkohol
:

Mengekalkan berat badan yang sihat.

Makan makanan yang sihat.

Bersenam dengan kerap.

Hadkan pengambilan alkohol.

Ambil hanya ubat-ubat yang anda perlukan dan ikut cadangan dos.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kegagalan Jantung Kongestif (CHF), Keadaan Yang Boleh Datang Dengan Tiba-Tiba?

Kegagalan jantung kongestif itu apa? Adakah ia merupakan
kondisi atau komplikasi pada organ jantung
 yang bahaya serta boleh menyebabkan maut? Jom baca artikel ini untu tahu!

Untuk mendapatkan lebih banyak informasi tentang Penyakit Jantung, anda boleh klik
di sini
.

Definisi

Apa itu Kegagalan Jantung Kongestif?

Kegagalan jantung kongestif atau CHF, adalah istilah perubatan yang digunakan untuk keadaan di mana otot
jantung tidak dapat mengepam jumlah darah
 yang mencukupi dan mengakibatkan kesan yang berbahaya kepada seseorang.

Jantung tidak dapat mengepam jumlah darah
 yang mencukupi untuk tubuh badan.

 Darah yang terganggu didalam jantung menyebabkan tekanan yang lebih pada dinding

jantung.

 Jantung terpaksa berkerja keras dan meregang untuk mengisi lebih banyak darah.

 Buah pinggang bertindak balas dan menyebabkan tubuh badan menyimpan lebih banyak

cecair dan garam yang membuatkan pembengkakkan pada sesetengah organ. Ini akhirnya

mengakibatkan air berlebihan di dalam tubuh badan individu.

Kegagalan jantung kongestif berlaku di
antara salah satu bahagian jantung
.

 Biasanya, ia berlaku di bahagian kiri jantung dan boleh bergerak ke bahagian kanan jantung sekiranya tiada rawatan yang sepatutnya.

Simptom-simptom

Apakah simptom-simptom Kegagalan Jantung Kongestif?

Kegagalan jantung adalah penyakit kronik, di mana ia tidak datang secara tiba-tiba. Kebiasaan simptomnya termasuk:

Denyutan nadi yang tidak stabil;

Keletihan;

Batuk berdarah berserta nafas yang memberat;

Hilang selera makan;

Muntah;

Sesak nafas;

Membuang air kecil secara tiba-tiba pada waktu malam;

Naik berat badan yang mendadak;

Rasa sakit dada;

Bengkak pada perut, bahagian kaki dan buku lali.

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Punca

Apakah punca kondisi ini berlaku?

Penyebab ia berlaku adalah komplikasi pada sakit jantung yang merosakkan otot jantung.

Penyakit jantung ini termasuk tekanan darah tinggi, serangan jantung, cardiomyopathy atau masalah otot dan injap jantung, jangkitan, rentak jantung yang tidak normal,
anemia atau kekurangan darah merah,
penyakit tirod, masalah pada paru-paru dan cecair yang berlebihan di dalam badan.

Faktor Risiko

Apakah yang meningkatkan risiko saya?

Banyak faktor yang boleh membuatkan kegagalan jantung yang lebih teruk:

Tekanan darah tinggi;

Penyakit arteri koronari:penyempitan arteri boleh menghalang pembekalan darah yang tinggi oksigen ke jantung, menyebabkan otot jantung lemah.

Serangan jantung: Otot jantung boleh rosak sekiranya serangan jantung berlaku. Ini bermaksud jantung tidak dapat melakukan kerjanya seperti biasa.

Diabetes: Penyakit kencing manisboleh menyebakan risiko darah tinggi dan penyakit arteri koronari.

Beberapa jenis ubat diabetes:Ubat-ubatan seperti rosiglitazone (Avandia) dan pioglitazone (Actos) boleh menyebakan risiko kegagalan jantung pada sesetengah individu.Walaupun begitu, anda seharusnya tidak menghentikan pengambilan ubat yang telah ditetapkan untuk anda.Berunding dengan doktor sekiranya ada pilihan ubatan yang lain.

Gangguan ketika tidur
: Sekiranya anda tidak dapat bernafas secara normal ketika tidur, ia akan menyebabkan pengurangan oksigen dalam darah dan meningkatkan risiko rentak jantung yang tidak normal. Kedua masalah ini menyebabkan jantung menjadi lemah;

Kecacatan jantung sejak lahir atau konginetal;

Penyakit injap jantung
;

Jangkitan: Jangkitan yang viral menyebabkan kerosakan pada otot jantung.

Penggunaan alkohol berlebihan: Minum terlalu banyak minuman beralkohol menjejaskan fungsi jantung dan menyebabkan kegagalan jantung.

Merokok: Merokok meningkatkan risiko kegagalan jantung.

Berat badan berlebihan atau obesiti: Individu yang mempunyai masalah berat badan berlebihan mempunyai kadar risiko penyakit kardiovaskular yang lebih tinggi.

Rentak jantung yang tidak normal: rentak jantung yang tidak tetap terutama ketika rentak yang sangat cepat
menyebabkan otot jantung lemah
 dan mengakibatkan kegagalan jantung.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kegagalan Jantung Kongestif didiagnosis?

Pemeriksaan pada badan boleh menunjukkan kelainan tersebut seperti bengkak kaki,
dan masalah pada paru-paru
 yang mengakibatkan individu tersebut tercungap-cungap.

Untuk rawatan lanjut, doktor akan meminta anda untuk melakukan X-ray dan ia dapat dikenal pasti sekiranya anda
mempunyai masalah jantung atau paru-paru.

Ekokardiogram atau ujian echo menggunakan gelombang bunyi untuk melihat aktiviti pada jantung, memaparkan saiz jantung dan masalah pada otot dan injap jantung, sekiranya ada.

Bagaimana pesakit Kegagalan Jantung Kongestif dirawat?

Doktor bersama anda boleh mempertimbangkan rawatan yang berbeza bergantung kepada keseluruhan kesihatan dan perkembangan keadaan anda.

Rawatan:

Ada beberapa jenis rawatan
yang boleh digunakan untuk merawat CHF
:

Angiotensin-converting enzyme inhibitors (ACE inhibitors) merupakan kaedah pembukaan pada saluran darah yang sempit untuk meningkatkan peredaran darah. Kaedah vasodilators adalah cara lain bagi anda yang tidak boleh melakukan ACE inhibitors.

Beta-blockers boleh mengurangkan tekanan pada darah dan memperlahankan rentak jantung yang laju.

Diuretics pula mampu mengurangkan cecair berlebihan dalam badan. CHF boleh menyebabkan pengeluaran jumlah air yang melampau dalam badan dari sepatutnya.

Pembedahan:

Sekiranya rawatan tidak lagi efektif,
prosedur pembedahan mungkin diperlukan
. Angioplasty, adalah pembedahan untuk membuka arteri yang tersumbat, antara pilihan lain.

Pakar Kardiologi anda juga boleh mempertimbangkan melakukan
pembedahan pembetulan injap jantung
 untuk membolehkan injap tersebut tutup dan buka secara betul.

Maka, anda perlu cari
cara mencegah kegagalan jantung
ini agar ia tidak buat membuat anda merana nanti!